Didik Anak Berjaya, Ibu Bapanya Juga Hebat. Ibu Ni Share Ilmu Yang Didengar Dari Seorang Ustazah!

Melihat seorang anak yang berjaya bukan sahaja akademiknya malah akhlaknya begitu terpuji tentu sahaja ingin kita kenali siapa ibu dan ayahnya hingga mampu mendidik menjadi anak yang cemerlang.

Sebagai ibu bapa, kita juga mahu melahirkan anak-anak yang soleh dan solehah.

Melalui perkongsian ini diharapkan dapat memberi inspirasi.

Saya suka untuk berkongsi tip kejayaan seorang ibu mendidik anak-anaknya. Beliau merupakan seorang ustazah dan ibu kepada lima orang anak.

Subhanallah… takjub saya mendengar cara pendidikan beliau kepada semua anak-anaknya.

Pertama, urus masa dengan baik. Kata beliau, sepanjang cuti sekolah, beliau akan habiskan masa bersama anak-anak dengan mengaji al-Quran. Beliau tidak pernah makan angin atau berjalan-jalan.

Kedua, sarapan untuk anak-anak ke sekolah sangat penting. Beliau berikan sarapan anak-anak madu dan susu. Sarapan pagi tidak perlu berat, kerana ia akan menyebabkan anak-anak rasa mengantuk.

Ketiga, beliau memberi makanan tambahan (supplement) kepada anak-anak. Tujuannya, agar minda dan jasmani anak-anak cergas sepanjang hari.

Keempat, beliau menghantar anak-anak ke tuisyen. Ini kerana beliau tidak mampu untuk mengajar subjek teras.

Kelima, tip yang paling wow! Ibu dan anak-anak bersama-sama bangun tahajjud. Kata beliau, “Tahajjud memberi suatu kehebatan kepada pelakunya. Jika ibu dan anak inginkan kehebatan itu, bangunlah tahajjud.

Bangun tahajjud memang susah. Tetapi, janji Allah, setiap yang susah, pasti Allah balas dengan sesuatu yang mudah.”

Keenam, tip ini agak berat sedikit kata beliau. Jika boleh, di rumah, tutup televisyen. Jika boleh, tengok rancangan TV yang memberi manfaat sahaja.

Kata beliau, “Apa yang anak-anak lihat, akan memberi kesan kepada hati. Kajian mengatakan, apa yang anak lihat, mereka boleh ingat sehingga 20 tahun.”

Ketujuh, selepas solat Subuh, baca surah al-Fatihah, surah al-Insyirah dan ayat Kursi. Kemudian, tiup pada wajah anak-anak. Lakukan amalan ini setiap pagi.

Kelapan, hormati guru-guru kepada anak-anak. Kata Saidina Ali krw, “Aku adalah hamba kepada yang memberi aku ilmu.”

Satu tambahan daripada saya sendiri, doa dan redha ibu sangat penting kepada anak-anak. Doa dan redha ibu adalah payung yang menaungi perjalanan hidup mereka.

Akhirnya, kata beliau, apa sahaja keputusan anak-anak nanti, terimalah. Ia adalah kurniaan Allah. Tiada yang berlaku di dunia ini secara kebetulan. Semuanya atas ketentuan dan ketetapan dari Tuhan.


Buat Stok Seminggu Untuk 8 Anak Beranak Makan, Tak Sampai RM200. Memang Terbaiklah Cara Ibu Ni!

Bila sentuh bab penyediaan bahan masakan di dapur, memang kadang-kadang buat ibu-ibu pening kepala. Apatah jika mempunyai anak yang ramai, tentu bukan sedikit menu yang harus disediakan dan mestilah memerlukan penggunaan bahan mentah seperti ikan, ayam, bawang dan sebagainya dalam kuantiti yang banyak.

Bila hari-hari kena sediakan ramuan-ramuan untuk memasak, tentu ia sangat meletihkan. Tidak dengan itu, kos membeli bahan-bahan masakan juga tidak dapat dikawal sebab tiada perancangan.

Oleh itu, ikuti perkongsian ibu yang mempunyai anak yang ramai ini dalam mengurus perbelanjaan dapur. Menariknya juga turut dikongsikan cara efektif untuk pastikan ibu berkerjaya sepertinya juga mampu menyediakan menu dengan cepat dan pantas.

Ini perkongsiannya.

Hujung minggu belilah stok untuk 1 minggu ke 2 minggu ke terpulang laaa tp saya cukuplah untuk 1 minggu sahaja…Lepas tu bahagikan siap2lah…packing 1 bekas tu untuk sekali masak sahaja..saya sediakan untuk 8 orang makan…

Tapi macam ikan saya beli fresh ikut hari nak makan sebab almaklumlah duk tepi pantai memang laa mudah nak dapat ikan fresh hehee…tapi kalau korang kat bandar boleh jer beli dan packing macam bahan lain jugak…

Contoh hari ni:

Ayam 4 ekor rm50
Sotong,udang,lala,ikan merah seekor rm74
Semua stok sayur tu tak termasuk bawang rm19.80

Jimatlah kan?

Ini Triknya

2. Isi tu saya perapkan dan boleh jadikan inti kebab,wrap,sate dan lain2 terpulang laaa pada citarasa dan menu anda.

3. Jangan lupa buat skali untuk rencah nasi goreng,mee goreng,mee rebus ke ikutlah menu korang kan. Letak siap2 1 bekas sotong+udang atau isi ayam yang dah siap potong kecik2 dan apa2 jelah.

4. Sayur pulak berubah2 ikut anak tekak. Potong siap2 nanti nak masak campak jer…sampah pun kurang,tangan pun tak kotor dan bekas pun tak banyak kena basuh

Tambahan:
Ada yang komen sayur kalau potong hilang zatnya…huhu terpulang kepada andalah sebenarnya sebab sya mmg 1@2 bekas sehari dah habis dan sayur mmg kena beli lagi bukan stok untuk seminggu pun.

Bawang camne? Bawang kupas siap2 nanti nak guna guna chopper jer kalau anda nak blend siap2 boleh tapi kan kalau lama sangat simpan akan keluar asidnya so tak bagus untuk dalaman kita…jadi kalau nak buat jugak blend dalam kuantiti yang sedikit sebab kalau blend korang guna air kan..so carilah 1 chopper nanti senang tak perlu tambah air….ada lagi 1 cara saya memang ada food processor so bila blend tak perlu guna air. Cili kering pulak buat banyak siap2 nanti nak masak campak ajer jgn lupa letak minyak yer

sumber : Zuera Burn


“Kakak Mengalah Demi Adik Nak Pakaian Sedondon Raya.” Ibu Meninggal Dunia Akibat Kanser Dan Ayah Pula Hilang Penglihatan. Sebak!

Sedih dan pilu apabila mengikuti kisah dua beradik yang tinggal bersama ayahnya yang yang cacat penglihatan namun bekerja sebagai tukang urut. Ibu pula pergi menghadap Ilahi akibat kanser.

Lebih menyedihkan lagi, adik beradik ini berdikari apabila ayahnya pergi berurut refleksologi disebuah kompleks. Pernah adiknya patah kaki dan tangan, tetapi dijaga oleh kakaknya yang berusia 10  setelah ayahnya tidak mampu  menjaga anaknya di hospital kerana tuntutan rezeki demi keluarganya.

Kisah ini meruntun jiwa ini oleh puan Pnut Syafinaz yang dikongsi laman facebooknya.

Saya belum kongsikan lagi kisah tiga beranak ini. Sudah beberapa bulan mereka dibantu. Adik saya temui mereka ketika melawat anak saudara saya yang sakit di wad Hospital Sultan Abdul Halim Sg. Petani beberapa bulan lepas.

Dua beradik anak yatim, ibu meninggal sebab kanser. Si adik patah kaki dan tangan jatuh ketika ikut ayah keluar bekerja. Ayah buta dan ambil upah urut refleksiologi di sebuah kompleks. Itu saja sumber pendapatan ayah mereka. Ketika adik di tahan di wad beberapa hari ayah tidak keluar bekerja kerana menjaga adik, duit pun semakin habis dan ayahnya terpaksa pergi kerja.

Tahu siapa yang menjaga adik di hospital sepanjang hari? Si kakak umur 10 tahun. Dialah yang jaga adiknya. Adik umur 6 tahun, manja dan masih merindui ibu yang telah pergi. Si kakak inilah yang menjaga adiknya. Makan minum apa saja yang hospital beri dan pelawat yang ziarah ahli keluarga kalau ada beri mereka makanan itulah mereka makan dan ehsan nurse, doktor yang merawat.

Cerita adik saya, kasihan sungguh. Kadang-kadang si adik menangis sambil ditenangkan oleh kakak, mungkin sakit, mungkin rindu ibu.

Kami hulurkan sedikit bantuan buat ayah yang terpaksa berulang alik naik grab ke mana-mana. Dan saya minta adik belikan pampers buat si adik yang tidak boleh bergerak ke tandas. Nurse kata pampers dah habis nurse terpaksa pinjamkan kat waris pesakit lain dulu. Semua urusan adik, kakaklah uruskan semuanya. Sebak.

KAKAK MENGALAH DEMI ADIK ; NAK SEDONDON

Semalam kami bawa mereka bertiga membeli baju raya, termasuk sepasang baju Melayu buat ayah mereka. Walaupun di tolak ayahnya berkali-kali enggan menerima. Saya minta sukarelawan carikan juga.

Kasih sayang dua beradik yang saya kagumi. Si kakak berhasrat mahu sedondon mereka tiga beranak, Si adik mahu baju melayu warna pink belacan. Si kakak mahu baju melayu kurung warna hijau. Si adik beralah mahu ikut warna pilihan kakak, tetapi baju melayu adik tidak ada size warna pilihan kakak. Kakak kemudian beralah, “takpa la hijau pun, asalkan sama kaler” bagus mereka di didik.

BERLARI PULA CARI BAJU RAYA BUAT AYAH

Dua beradik kemudian berlari pula mencari baju melayu buat si ayah, biar sedondon. Teruja dan bersemangat mereka. Aduh sebak melihat.

Ketika beratur mahu membayar harga pakaian, saya bertanya pada si ayah. Kalau keluar bekerja macam mana anak-anak? Katanya kalau hari sekolah dia mengurut sebelah petang, lepas anak-anak balik sekolah, terus di bawa ke tempat mengurut. Sampai ke malam, kalau di uptown sampai pukul 1-2 pagi, kdg2 pkl 2-3 pagi. Allahu kasihan anak-anak.

Lalu ayah dia bertanya penuh harapan “kak, boleh tolong carikan mana sekolah boleh hantar anak saya duduk asrama?’atau sekolah tahfiz? Saya nak depa sekolah sempurna macam orang lain, pi sekolah, balik sekolah mengaji, pegi KAFA. Hari minggu saya boleh ambik depa balik”

Saya tanya “tak ingat anak ka nanti? La ni tiap hari dok siang malam dengan anak-anak?” Di jawab “teringat, tapi nak buat macam mana, saya tak boleh penting diri, depa kena mengaji (sekolah) baca quran, nak depa pandai macam orang lain.”

Dia pun cerita dah pernah mohon nak masukkan anak ke sekolah asrama (sekolah rendah) tapi tak dak kosong. Masa bercakap hal ini dengan ayah dia, si kakak terdengar dan terus berlari peluk ayah (dalam gambar) “kakak tak mau.. kakak tak mau.. kakak nak duk ngan ayah” huh masa ni saya kalih pandangan, sapu air mata. Sedihnya. Saya pujuk, cakap kakak kena pi sekolah, kalau duk asrama anak yatim nanti pi sekolah naik van, balik sekolah boleh pi KAFA, mengaji quran, kat sana makan pun sedap-sedap, ada kawan ramai. Dia pandang muka saya “dengan adik sekali?” Saya angguk. Dia diam, dan peluk erat ayah dia. Saya hilang kata-kata.

Sebelum balik sekali lagi ayah dia kata “kak, tolong naa”‘ InsyaAllah saya akan usahakan mereka ke tempat lebih baik samaada ke sekolah agama yang ada asrama yang boleh dua beradik duduk sekali atau ke asrama anak yatim, tak mau jauh-jauh agar ayah boleh berulang naik grab pergi kalau rindu anak-anak.

Doakan urusan mereka dipermudahkan dan PINK SQUAD murah rezeki agar kami boleh tanggung anak berdua ni belajar mencari ilmu dan menumpang kasih di asrama. Hari ini misi mencari yang terbaik buat anak-anak ini.

Kita rasa kisah kita sedih? Hebat Allah uji? Bayangkan budak umur 10 tahun dan 6 tahun ni menggalas ujian mereka?

*Edit tambahan. Saya tak dedahkan di mana mereka tinggal, nombor telefon ayah sebab Si ayah tidak meminta-minta bantuan duit ringgit, dia akan usaha sendiri. Itu maruah dia sebagai ayah, saya hormati privacy mereka. Saya akan usahakan bantuan terus kepada mereka InsyaAllah. PINK SQUAD akan buat yang terbaik untuk anak-anak ini. Kalau yang nak salurkan bantuan, akaun PINK SQUAD ada kat profile saya, boleh bank in letak transaksi “putra putri” nama kedua beradik ni. Nanti saya minta bendahari asingkan sumbangan buat mereka. Yang tahu akaun personal saya boleh terus bank in ke akaun saya juga letak transaksi yang sama. Si ayah mencari rezeki dengan mengurut, kos dia banyak habis naik grab ke sana ke sini. Si adik masih di rawat sebab ada masalah usus juga. Kerap berulang alik ke hospital.

Masih sempat kepada yang ingin bersedekah di bulan Ramandan. Berikut detail maklumat.


Rupanya Ini Cara Buat  ‘Hydrating Mask’ Supaya Wajah Kembali Lembap. Boleh Cuba!

Wanita dan kecantikkan memang tidak boleh dipisahkan. Pelbagai produk dan petua mesti cuba.

Justeru, untuk tampil cantik ni kena rajin untuk manjakan diri termasuk wajah. Apabila diri tampil cantik, sudah tentu kita lebih yakin diri.

Sebagaimana petua ni berkongsi cara untuk tampil wajah kembali cerah dan tidak kusam.

Hanya menggunakan bahan-bahan natural dan mudah didapati di dapur untuk membuat Hydrating Mask Scrub. Biasanya jika di spa kos rawatan ini hampir ratus ringgit. Apa lagi buat aje di rumah. Jom cuba!

PETUA RAWAT KULIT KUSAM , KERING & JERAGAT TEBAL.

So untuk korang yang ada masalah kulit kering , berjeragat dan kulit kusam wajib cuba tau. Rawatan ini dipanggil Hydrating Mask Scrub. Amalkan hydrating mask ni untuk kelembapan kulit muka agar mulus dan glow, mengecilkan pori-pori, serta sapu sekitar kaki dan tumit kaki yang kering atau merekah juga tau.

Cara – caranya :

1. Sediakan sebiji tomato. Tomato ini boleh digunakan sehingga 3 kali. Setelah itu, korek isi tomato tersebut.

2. Masukkan 2 sudu beras hancur untuk dijadikan scrub muka. Anda tidak perlu membasuh beras terlebih dahulu ya.

3. Masukkan Yogurt asli untuk kesan optimum, anda boleh lakukan detox skin dan detox body

4. Masukkan 1 sudu madu asli

5. Campurkan semua bahan di atas dan kacau sehingga sebati. Dia agak cair sikit boleh je nak tambah beras kalau tak cukup tau.

6. Wrap dan simpan di dalam peti ais selama 30 minit atau 1 jam

7. Sapukan campuran bahan-bahan tadi dan diamkan 15 minit atau 20 minit. Kalau nak 30 minit pun boleh. Kemudian scrub sehingga kalian berpuas hati.

Sangat elok hydrating mask di gunakan dalam suhu yang sejuk. secara semula jadi.

Proses ini akan menjadikan pori-pori mengecil. Kulit akan kelihatan mulus dan halus. lebih segar.

8. Selepas 30 minit. Buang semua black head dan white head. Kemudian cuci menggunakan hydrating mask kembali dan bilas.

9. Untuk proses yang terakhir, boleh sapukan ais ke kulit wajah anda untuk menambahkan kesegaran kulit dan mengecilkan pori-pori dengan lebih baik.

TIPS TAMBAHAN : kalau nak kulit lembab bebas jeragat dan glowing boleh amal skinz booster untuk dalaman. Khasiat dalam jamu untuk kulit tu akan buat kulit awak ching ching di pagi raya.

Menarik petua ni. Boleh cuba di rumah. Jimat belanja!

Kredit: Jamu Puteri HQ


Koma Akibat Penyakit Misteri, Bapa Ini Mohon Sumbangan Bawa Pulang Anak Dari Mesir

Seorang bapa memerlukan lebih RM20,000 untuk membawa pulang anak perempuannya, Rosimatan Ni’mah yang sedang koma di unit rawatan rapi (ICU) sebuah hospital di Mesir sejak beberapa hari lalu.

Azyanshah Ariffin berkata, beliau perlu menampung bil hospital dan membeli tiket penerbangan kerana ingin membawa anaknya yang berusia 17 tahun itu serta isterinya pulang ke tanah air.

Menurut pemandu bas yang mempunyai pendapatan tidak seberapa itu berkata, isterinya Rosmawati Khalidin sudah berada di Mesir bagi menemani dan menjaga anaknya di sebuah hospital di Iskandariah.

Oleh itu saya merayu kepada orang ramai supaya dapat menghulurkan sumbangan dan derma seikhlas hati supaya saya dapat membawa pulang anak saya untuk menerima rawatan di hospital di Malaysia secepat mungkin,” katanya

Tambah bapa berusia 53 tahun itu, beliau bingung dengan penyakit misteri yang dihadapi remaja tersebut kerana ketika ditahan di hospital dua minggu lalu, doktor mengesahkan anaknya sihat.

Namun secara tiba-tiba Rosimatan sekali lagi dimasukkan ke hospital sebelum koma seperti sekarang sejak enam hari lalu.

Saya sudah berhubung dengan wakil Kedutaan Malaysia di Mesir untuk urusan membawa pulang anak perempuan dan isteri apabila mendapat pembiayaan mencukupi,” ujarnya.

Justeru bagi mereka yang ingin menghulurkan bantuan serta sumbangan, boleh menghubungi Azyanshah di talian 010-7993486.

Sumber : Berita Harian & Oh My Media


“Hargai Dan Sayangi Isteri & Suami Kita. Mungkin Esok, Kita Atau Dia Tidak Pulang.” Deep Perkongsian Ustaz Ini


“Malam Tadi Saya Yang Jaga.  Mak Sakit, Muntah Darah Kemudian ‘Tidur’.” Anak Sangka Tidur, Rupanya Ibu Sudah Meninggal!

Menurutnya, seorang anak kecil yang baru berusia 8 tahun kehilangan ibu tersayang buat selama-lamanya. Lebih memilukan, si anak itu berada di samping arwah ibunya yang disangkakan sedang tidur, namun sudah tidak bernyawa lagi.

SAYA JAGA MAK MALAM TADI SAMPAI MAK ‘TIDUR’ BARU SAYA TIDUR 🧒💀⚰😭

“Petang semalam (15 Julai 2021), setelah 5 jentera SPJM dengan kekuatan 15 orang skuad bergerak ke lokasi hospital masing-masing untuk menguruskan jenazah Covid19, saya menerima panggilan dari seorang wanita muda untuk bantuan menguruskan jenazah ibunya yang meninggal dunia di rumah.
Arwah meninggal dunia di PPR Kota Damansara awal pagi semalam kerana penyakit kanser hati di usia 42 tahun. Dia mempunyai 7 orang anak bersama bekas suaminya sebelum ini.
Hanya 3 orang anak saja yang tinggal bersamanya yang berusia 20, 16 dan 8 tahun sementara yang lain tinggal bersama bekas suaminya di Klang. Keadaan rumah mereka agak dhaif dan serba kekurangan.

“Malam tadi saya yang jaga Mak. Saya jaga Mak sampai Mak tidur.” Anak kecil berusia 8 tahun ini petah berkata-kata menceritakan kejadian malam tadi.

“Kakak kat mana waktu tu?” Tanya saya pada anak perempuan arwah berusia 16 tahun.

“Saya tidur lepas tu saya dengar suara Mak jerit sebab sakit pukul 3 pagi, saya tengok adik dah jaga Mak kat bilik Mak, jadi saya tidur semula.” Jawab si Kakak.

“Mak jerit sakit. Saya urut tangan Mak, dada Mak. Tiba-tiba Mak muntah darah lepas tu Mak pun tidur. Bila Mak tidur saya pun tidur.” Sambung anak bongsu arwah lagi.

Allahuakbar. Anak sekecil itu memang tidak mengerti apa-apa. Dia tidak tahu langsung yang ‘tidur’ ibunya itu adalah tidur yang selamanya.

Ketika dia bercerita dalam esak tangisnya, mengalir juga air mata ini. Saya peluk anak itu. Cuba menenangkannya dan memahami betapa beratnya ujian yang sedang dilalui saat itu.

Jenazah arwah dimandi dan dikafankan di dalam rumahnya. Saya dimaklumkan kawasan perumahan mereka mempunyai banyak kes positif Covid-19.

Disebabkan itu jiran-jiran yang lain tidak keluar rumah demi menjaga keselamatan diri mereka. Mujur ada 2 orang jiran rumah arwah yang berdekatan yang sudi membantu menguruskan jenazah arwah.

Jiran arwah sangat baik. Mereka antara yang sering membantu menghulurkan bantuan keperluan asas buat arwah dan anak-anaknya

Setelah skuad muslimah kami selesai menyempurnakan jasad arwah, kami memberikan peluang untuk anak-anak arwah menatap wajah ibunya dan menciumnya untuk kali terakhir. Anak yang paling kecil itu menangisi pemergian ibunya. Dia peluk ibunya. Sedang di tangannya masih ada mainan kecil mungkin sekadar untuk tenteramkan diri sendiri

Saya pegang bahunya tenangkan dirinya. Kemudian kami mendirikan solat jenazah di situ sebelum jenazah dibawa ke tanah perkuburan. Menurut Bekas suami arwah juga turut bersama membantu dari awal hingga akhir.

“Ustaz, saya tak mampu nak bayar kos semua ni. Saya baru kematian 2 ahli keluarga yang lain sebab covid. Sekarang simpanan saya dah habis.”

Keluh bekas suami arwah yang jelas terpapar wajah kerisauannya tentang bayaran kos pengurusan jenazah bekas isterinya itu. Abang tak perlu risau. Kami faham situasi abang. Semua kos pengurusan jenazah ini termasuk kos tanah kubur saya akan selesaikan.”

Pujuk saya untuk menenangkan hatinya yang tampak sangat gelisah ketika itu. Menangis dia. Nak dipeluk saya tapi segera dia ingat keadaan sekarang membatasi pergerakan sosial.

Alhamdulillah, jenazah selamat disemadikan di Tanah Perkuburan Islam Seksyen 9, Kota Damansara pada jam 5:30 petang. Terima kasih kepada En. Fendy dan petugas tanah perkuburan yang membantu memudahkan urusan pengebumian arwah.

Semoga roh Almarhumah Roziah binti Abd Malek ditempatkan dalam kalangan orang yang beriman dan beramal soleh. Aamiin.

Ustaz Rafie Zainal – Undertaker
Pengerusi Eksekutif,
Skuad Pengurusan Jenazah Malaysia – SPJM
Majlis Usrah Nur Fattah
MyKasih Jenazah

013-322 7937 / 03-2385 7032
(Perkhidmatan 24 jam pengurusan jenazah di seluruh Malaysia)
www.spjm.my


Anak Lelaki Jeneral Covid 19, Dilantik Felo Perdana 2020. Tarik Perhatian Ramai.

Pastinya ramai yang mengenali figura ini sejak penularan wabak Covid-19 yang mencuri tumpuan seluruh rakyat Malaysia sehingga ada yang menggelarkannya ‘jeneral’ Covid-19. Malah, setiap hari, rakyat dan wartawan ternanti-nanti kemunculannya untuk mengumumkan status serta laporan harian kes COVID-19. Sudah pastinya, Ketua Pengarah Kesihatan, Datuk Dr Noor Hisham Abdullah.

Walaupun penat mengendalikan krisis begitu serius, wajah dan penampilannya sentiasa tenang serta kata-katanya cukup meyakinkan kita semua. Bukan sahaja, cekap mengendalikan kemelut Covid sehingga baru-baru ini, kluster covid COVID-19 terbesar negara iaitu kluster perhimpunan jemaah tabligh di Masjid Seri Petaling telah berjaya direkodkan sifar kes sekali gus diisytihar tamat, beliau juga seorang bapa yang hebat dalam mendidik anak-anaknya.

Like Father, Like Son

Menerusi perkongsian Menteri Kewangan Malaysia iaitu Tengku Zafrul telah memaklumkan tiga orang siswazah telah terpilih menyertai Felo Perdana tahun 2020. Menariknya salah seorang siswazah berkenaan, Muhammad Khair bin Noor Hisham adalah anak Ketua Pengarah Kesihatan, Datuk Dr Noor Hisham Abdullah.

Merupakan pelajar Ijazah Sarjana Muda Jurusan Ekonomi Bisnes di Universiti Sheffield Hallam dan turut mempunyai pencapaian cemerlang dalam bidang akademik antaranya memenangi dalam Sheffield Business School International Dragon’s Den Competition pada tahun 2019, dianugerahkan sebagai pelajar terbaik iaitu menjadi ketua kepimpinan majlis perwakilan pelajar di UiTM Pahang pada tahun 2018, pernah menjadi pengarah bagi Program Kepimpinan dan Hubungan Budaya iaitu program bersama antarabangsa. Nyata, dengan prestasi kepimpinan yang ditonjolkan oleh anak lelaki Dr Noor Hisham ini sangat layak dipilih sebagai Felo Perdana 2020. Perwatakaan seumpama like father, like son. Dua-dua hebat dalam ‘dunia’ masing-masing.

Felo Perdana 2020, Kementerian Kewangan lantik tiga siswazah

Warga belia adalah antara tunjang kepada pembangunan Negara. Merekalah yang akan membimbing generasi akan datang dalam usaha memacu Malaysia ke arah kejayaan.

‘Ada nama Nor Hisham mesti jadi hero.’

Tahniah kepada yang terpilih. Semoga menjadi inspirasi kepada warga siswazah yang lain.


Jangan Culas Tegur Ke Arah Kebaikkan Supaya Tidak Dituntut Akhirat Nanti. Ikuti Peringatan Ustazah Asma’ Harun Ini.

Di AKHIRAT nanti, semua dari kita akan saling tuntut menuntut.

Tiada seorg pun yg terlepas.

Di dunia ini kita boleh cakap kita halalkan semuanya dan takkan saling menuntut di akhirat, ttp bila di Pdg Mahsyar, bau neraka pun kita dah tercium walau pun jaraknya 500 perjalanan lg, semua org dlm ketakutan dan semua org takkan terlepas dari tuntut menuntut.

Org LELAKI paling byk di tuntut di akhirat…

Isterinya, anaknya, mak ayah, mertuanya dan adik beradiknya (walaupun sudah berkahwin).

Jika ramai isterinya, maka ramailah isterinya yg akan menuntut segala pahala darinya.

Jika ramai anaknya, maka ramailah anaknya yg akan menuntut pahalanya di akhirat.

Begitu juga ibubapa yg sakit, walaupun di dunia ni tidak menjaga ibu bapa yg sakit,
mak ayah kata dia redha ttp di akhirat nanti semuanya akan di tuntut.

Jika ada mertua ttp tidak menjaga hak mertua,
di akhirat juga akan di tuntut kelak.

Jika punya adik beradik perempuan, mrk juga akan menuntut pahala darinya, sampai habis dan tidak cukuplah pahala org lelaki, lalu berpindahlah dosa2 org yg menuntut itu pd org lelaki itu.

Di dunia ini semuanya nampak simple dan ramai yg ambil mudah…

Contoh: suami sedang tidur walaupun sudah masuk waktu solat.

ISTERI kena kejutkan suami bangun dan solat sbb akhirat nanti, suami akan tuntut kenapa isteri tidak kejutkan suami yg sedang tidur.

Di dunia ini kita nampak kecil shj benda ni ttp di akhirat nanti sebesar-besar kuman pun suami akan tuntut pd isteri.

Di dunia ini jika SUAMI membiarkan isteri2 dan anak2 mrk tidak menutup aurat, tidak solat, tidak berpuasa dan sebagainya, di akhirat nanti para isteri dan anak2 akan saling menuntut pd suami sbb tidak menegur dan melarang dari melakukan dosa.

Benda ini mungkin, nampak mudah di dunia ttp di akhirat, sebesar-besar kuman pun mrk akan tuntut.

Itu belum lg bab dlm BERKAWAN…

Jika kita ada ilmu agama, kita tidak sampaikan pd kawan2, kita biarkan kawan2 kita dlm kealpaan dunia, kita tidak melunaskan tanggungjawab sebagai kawan.

Maka di akhirat nanti kawan2 akan dtg menuntut hak kpd kita.

Hidup kita di dunia ni semuanya akan di hisab walaupun dlm Facebook.

Jgn ingat di alam maya ni, Allah tak hitung amalan kita.

Apa sj walaupun sekecil kuman Allah akan hisab.

Seorg perempuan beragama Islam yg mendedahkan AURAT jika tiada satu pun kawan2 yg menegur dia utk menutup aurat, di akhirat nanti semua kawan2nya akan di tanya Allah kenapa tidak menegur kawan itu supaya menutup aurat dan kawan yg tidak menutup aurat itu akan menuntut semua pahala dari kawan2 yg tidak menegurnya.

Nampak?

Ini antara hak seorg kawan…
Kita ada ilmu agama tp kita tidak lunaskan haknya sebagai sahabat.

Sumber: Ustazah Asma’ Harun


16Kg Berjaya Diturunkan, Ibu Anak 3 Ni Kongsikan  Apa Yang Dia Buat!

Seakan berkara biasa bagi seorang perempuan yang telah berkahwin dan beranak pinak  mengalami pertambahan berat badan.

Apatah lagi sekiranya sudah punya anak yang ramai. Seakan untuk mengekalkan berat badan seperti anak dara agak sukar untuk dicapai.

Berdiet, mungkin ramai telah melakukannya untuk mengawal berat badan.

Namun ramai juga yang gagal untuk meneruskan usaha ini. Pun begitu tidak bagi ibu anak tiga ini yang dikenali sebagai Ayu Zule dan berkongsi cara bagaimana dia berjaya lakukannya di akaun fbnya.

Baginya untuk mendapatkan kembali berat badan ketika zaman anak dara menjadi perjuangan buat dirinya, dan benarlah dengan usaha yang dilakukan bersungguh-sunguh selama 7 bulan akhirnya  menghasilkan kejayaan.

Sasarkan Berat Badan Semasa Anak Dara

Fighting for my “anak dara” weight was achieved,16kg lost. From 66kg to 49-50kg
Journey ni mengambil masa lebih kurang 7bulan sy start September 2017 (lepas raya) sehingga Mac 2018

Alhamdulillah..Jaga pemakanan dgn eatclean menu dan exercise 80% jg pemakanan dan 20% dari exercise.

Bila sebut diet je msti org ingt tahan lapar, kena berlapar, makan sikit je
Diet bukan bermaksud berlapar cuma kn kawal portion dan pilih makanan yg diambil dengan betul dan melatih diri dan badan kita utk amalkan pemakanan yg sihat,
Diet yg bgus yg menurunkan berat badan secara perlahan- lahan.

Di sini sy share sebahagian dari menu yg sy mkn sepanjang weight loss journey ni,
tak semua menu sempat sy amik gambar, yg mana sempat saje..huhu 90% menu semua sy masak, g keje bawa bekal..

Sy share serba sedikit pengalaman yg tdk seberapa ini. Sesungguhnya yg baik itu dr Allah SWT dan yg kurang itu drpd kelemahan sy sendiri.. Yang baik blh amik ye utk kwn2 yg tgh fighting utk turunkan berat badan, yg ingin menukar corak pemakanan yg lebih sihat
dan menukar gaya hidup kearah healthy lifestyle. Lain org, lain cara, lain pendapat, dan lain pendirian kan
so kita hormati setiap dr mereka…

Masakan yg sy masak simple2 je memandangkan sy mama beranak 3 faham2 la yer kesibukannya
macamane kan..hihihi

Sy biasa masak menu yg snng & spt grill, rebus, singgang, dan bakar2 , (kdng2 mkn jgk ikan goreng jika tiada pilihan)

klu perlu guna 1sk olive oil shja, tp klu xde guna je ape yg ada jnji portion kn jaga, bersederhana org kata.. tanpa gula putih,
sy pakai garam himalayan rock salt
tanpa ajinomoto atau ape2 kiub.

Breakfast

Biasa sy amik smoothie (blend fresh milk 100ml,air masak 300ml ,rolled oat 3sk & buah2 pilihan) @ telur separuh masak @ roti wholemeal bakar letak cheese ke tuna ke brgntung pd bhn yg ada dan selera pd hr tu

Lunch

sama jugak time ada jamuan dekat opis, kenduri ke, sy cuma mkn lauk2 shja sbb dia pnya lauk tu kan dh byk kalori mkn plak dgn nasi confirm la bertambah itu yg sy risau, hahaha terbabas ke laut dalam tu mesti ada nya, tipula klu sy kata xpenah terbabas ye dok..hahaha

Menu sy ni pn ada jgk yg xberapa nk clean, xdela strict sgt, tp bolehla ikut badan & tekak masing2 dan yg paling penting ikut keperluan kalori badan masing2,
berapa kalori yg patut kt mkn sehari utk turunkan berat badan, untuk maintain dan sbgnya

Dinner

Biasa sy dinner sblum pkul 8 wajib tiap malam amik sup sayur bersama protein, buah2an kadang2 nasi mcm biasa pakai formula #sukusukuseparuh

Snacking
snacking adalah wajib diantara main meal
contoh biasa sy amik snacking pkul 10pagi dan 3petang contoh snacking sy amik ialah buah2an, kekacang,plain yogurt

Dessert
untuk dessert xwajib amik pon, tp bila sy craving nk mkn aiskrim ke,benda2 manis sy mkn plain yogurt dgn buah2an
perghhh, sedap weh..hahaha ,tp bukan hari2 ye Craving nk minum minuman manis biasa sy buat honey lemon ais juga bukan hari2

Untuk exercise
Sy buat jogging 3x seminggu sblum masuk keje pagi dan zumba, klu sy xjog, sy akn zumba weekend.

Waktu malam sy xgunakan utk exercise, mlm sy rehat,bt keje umah, ajar ank2 keje skolah and meal prep, waktu bersama kluarga ..

Cheat day..
Hari yg sy cheat day baru sy amik menu yg sy craving tu,Sy diet tanpa apa2 supplement, bukan anti supplement,cuma sy nk ajar diri sy utk diet secara sihat, jaga pemakanan. control portion dan exercise bukan utk sementara, tp klu blh smpai bila2.

Diet yg sihat sepatutnya buat kita bertenaga, happy, dan kenyang
yang penting tanpa perlu berlapar
Xsemua org sm, sy buat ape yg sesuai utk badan sy..dan sy enjoy ..hihihi

Menu2 ni mungkin sesuai dgn sy, mungkin x utk org lain,lain org, lain badan dan kemampuan, ikut kemampuan diri masing2.

Kenali tubuh badan anda, sy hanya share ape yg menjadi untuk sy, Jika ia mendatangkan manfaat blh amik dan korang blh alter, blh tambah mengikut keperluan badan masing2.

Teruskan jaga pemakanan, exercise walaupun kita dh kurus & dh capai berat ideal.BMI pon dh normal, boroi dh xde, lutut dh xsakit, peha dh xbergesel, naik tangga xmengah,bangun tido senang dan awal, sembelit pon dh xde, rasa lebih segar, muda dan happy.

Senang utk menguruskan aktiviti seharian, termasuk beribadat, rumahtangga, anak3 dan kerjaya jaga pemakanan ke arah yg lebih sihat sgt byk manfaat, sy pn masih belajar untuk konsisten jaga pemakanan
utk lebih sihat, fit, dan yang paling win kurus itu BONUS.

sumber : Ayu Zule


Percaya Pada Rezeki Dan Amal Sikap Tak Berkira. Elfira Loy Lahir Rasa Syukur Nikmati Kebahagiaan Keluarga.

Mendirikan rumah tangga dan hidup bahagia bersama insan yang kita cintai pastinya harapan bagi setiap insan di muka bumi ini.

Alangkah bahagia kiranya dapat suami, isteri dan anak-anak hidup dalam suasana mesra, harmoni.

Begitulah juga dengan pengacara dan pelakon, Elfira Loy yang bersyukur memiliki keluarga bahagia. Malah beliau menyedari apa yang dikecapinya kini adalah hasil percaya pada rezeki dan sikap tidak berkira.

Luahan hatinya itu dikongsi menerusi instagramnya sempena meraikan sambutan hari jadinya.

“Kebahagian keluarga adalah my top priority.
El seorang yang jenis , kalau el ada Rm100 , el bagi 100 semua kat diorang . El lagi sangup takde duit dari tengok orang lain takde duit.”

“Sebab el sangat percaya pada rezeki Allah dan tak berkira sesama manusia.
Until now , i still believe that whatever i have now is not mine tapi milik semua orang. Bila bila je boleh hilang. Sebab tu whatever i do , el mesti fikir orang lain dulu.”

Elfira yang menyambut ulang tahun yang ke 27, turut mendapat komen daripada warganet yang setuju dengan pendapatnya yang utamakan keluarga dan sikap tidak berkira. Antara komen adalah

“Betul tu, moga mencurah rezeki buat keluarga.

“Moga El, dimurahkan rezeki.”

Untuk makluman, Elfira berkahwin dengan pasangannya, Faris Khairul Anuar pada 1 Januari 2019. Hasil perkahwinan dikurniakan seorang anak lelaki bernama Muhamad Rayyan Khakaf


Wanita Ni Kongsi Petuanya Cantikkan Kulit Guna Beras & Barli!

Cantik dengan menggunakan bahan dapur bukan sahaja menjimatkan malah telah lama diamalkan dan serasi dengan kulit wajah masyarakat setempat.

Ni sebagaimana yang dikongsikan oleh wanita ni perihal caranya menjaga kulit wajah kekal lembut,berseri dan cantik semulajadi. Jom semak.

”Jom gaiss try tips ni. Guna barang2 dapur jurrrr. Aya buat pakai hari2. Best giler kulit lepas pakai!”–Aya Zuki

Ini kesan selepas amalkan:

1. Kulit wajah terasa lembut.
2. Blackhead dan whitehead boleh hilang.
3. Kulit licin, nak meka up pon rasa smooth
4. Cerahkan kulit
5. Sel kulit mati dapat ditanggalkan.
6. Elak berjerawat

Ini bahan-bahan yang diperlukan

Segenggam beras ( basuh dulu dan disangai di dalam kuali hingga kering)

Garam

Barli

Cara Buat :


“Anak Tidak Sabar Hendak Memulakan Sesi Persekolahan.”-Luah Rasa Terkilan Melihat Kelengkapan Persekolahan Tiga Anak Yang Maut Setelah Lemas Akibat DiTarik Ombak Pantai

Dalam kesibukkan ibu bapa menguruskan kelengkapan anak-anak di hari pertama sekolah, sebaliknya pula bagi pasangan Nur Syahidah Abdullah, 35 dan suami Zawawi Wahab setelah tiga permata hati mereka pergi menghadap Ilahi selepas lemas di Pantai Sura Tengah, Dungun, Terengganu, Ahad lalu. Mereka lemas akibat ditarik ombak ketika bermain di tepi Pantai Sura Tengah, Ahad lalu ketika bercuti bersama ibu saudara untuk menghabiskan cuti sekolah.

Aturan Allah tak siapa mampu menduga dan tiada siapa mampu menghalang, kematian Nurain Fatma Zawawi, 11, Nurain Sofea, 10, dan Nurain Sasabila, 6 ini meninggalkan kenangan pilu apabila segala kelengkapan sekolah telah disediakan buat mereka. Ibu Bapa mana yang tidak terkilan sekiranya kehilangan anak secara tiba-tiba.
Menerusi laporan Harian Metro, Nur Syahida melahirkan rasa sedih dan terkilan apabila melihat kelengkapan persekolahan yang tidak sempat dipakai oleh anak-anaknya.

“Kami masih teringat kerenah anak yang tidak sabar hendak memulakan sesi persekolahan ini apabila mereka membeli keperluan dan kelengkapan mengikut selera masing-masing terutama beg.”

“Saya dan suami juga juga sudah menyediakan tiga pasang pakaian dan sepasang kasut hitam untuk setiap mereka.”

Anak-anak yang manja

Lebih merutun jiwa, ketiga-tiga permata hatinya itu begitu teruja untuk memulakan sesi persekolahan dengan berkongsi gambar kelengkapan sekolah menerusi aplikasi WhatApp.
Kehilangan tiga orang secara serentak pastinya menuntut kesabaran yang tinggi. Malah keletah anak-anak pastinya menjadi momen yang tidak akan dilupakan.

“Ketiga-tiga mereka sangat rapat dengan saya dan suami. Sudah tentu kehilangan mereka sangat kami rasai tetapi tetap reda kerana ini ujian Allah SWT dan kami perlu kuat.”
Bukan itu sahaja, menurut Zawawi, kesemua anak perempuannya manja dan rapat dengannya.

“Memandangkan semua anak kami perempuan jadi mereka sedikit manja. Jika luka sedikit pun mereka boleh menangis. Semua kenangan dengan mereka di rumah ini sukar untuk dihilangkan dan buat saya sentiasa teringat.

“Sebelum ini, apabila mendengar ada kematian anak rakan, saya sering bertanya adakah kuat untuk menghadapi ujian begitu, tetapi kali ini ia benar-benar terjadi kepada saya.”

Terdahulu mengikut laporan akhbar, mayat Nurain Sofia ditemui pasukan mencari dan menyelamat (SAR) jam 7.48 pagi Isnin dalam jarak lima kilometer dari tempat jatuh, manakala Nurain Salsabila, ditemui pada jam 9.40 pagi dan Nurain Fatma pada jam 11.03 pagi.

Sudah pasti memberi kesan yang mendalam buat keluarga ini. Namun, semua yang terjadi sudah menjadi ketentuan illahi. Semoga keluarga kepada allahyarham adik Nurain Fatma, Nurain Sofea dan Nurain Sasabila ini terus kuat bertabah menghadapi dugaan. Moga roh tiga beradik ini dicucuri rahmat dan ditempatkan di kalangan beriman.


Doktor Ini Jelaskan Sebab Kenapa Minum ‘Carrot Susu’ Lebih Baik Berbanding ‘Carrot O’.

Menjaga kesihatan adalah amat penting untuk kesihatan ahli keluarga. Ia termasuk aspek pemakanan dan minuman.

Salah satunya perkongsian oleh Dr Suri Roowi yang mengulas bahawa carrot susu bagus untuk kesihatan.

Ikuti perkongsainnya.

KENAPA MINUM ‘CARROT SUSU’ LEBIH BAIK berbanding ‘CARROT O’?

Kajian menujukkan bahan khasiat dalam carrot dikenali sebagai karotenoid

Bahan ini adalah sejenis bahan antioksidan

Ia sejenis bahan mudah larut dalam minyak @ lemak

Lemak dalam susu akan bantu penyerapan bahan berkhasiat ke dalam darah dengan lebih tinggi

Sebaiknya guna susu segar

Tomato juga kaya bahan karotenoid

Tomato yang dimasak dengan minyak lebih tinggi khasiat berbanding tomato mentah

Tomato juga boleh dibuat jus, tetapi sebaiknya diminum bersama susu

Labu juga kaya karotenoid

Sebaiknya diambil bersama santan, sebab terdapat sedikit minyak dalam santan

Kuning telur ada lutein (karotenoid), sebaiknya diambil bersama minyak zaitun

Sesuatu jenis bahan berkhasiat sebaiknya diambil bersama bahan dari kumpulan yang sama (larut air dengan larut air dan larut minyak dengan larut minyak)

Ini penting utk mendapatkan penyerapan bahan berkhasiat pada tahap optimum dan dapat manfaat kesihatan yang lebih

Selamat mencuba

Sumber: FB DrSuriRoowi
Principal Scientist


Cikgu Fadli Dedahkan Masalah Anak Sekolah Rendah Biasa Buat Di Sekolah. Ibu Ayah Kena Tahu!


“Rindu Lama Terpendam, Akhirnya Terurai. Alhamdulillah.” Norman Hakim Kongsi Video Jumpa Mak Lepas 88 Hari PKP, Buat Netizen Sebak!

Semalam berakhirnya Perintah Kawalan Pergerakan Bersyarat yang diumumkan kerajaan. Rata0-rata menyambut baik dan bersyukur kerana dapat pulang ke kampung menjenguk orang tua dan keluarga yang sebelum ini tidak berpeluang berbuat demikian.

Dalam masa yang sama, ramai yang mengakui sebak menonoton video berkenaan. Malah ada juga mengakui turut tidak sabar dan sedang menunggu cuti untuk pulang menziarahi ibu bapa di kampung.


10 Malam Terakhir Ramadan, Wanita Haid Juga Boleh Dapat Ganjaran Lailatul Qadar.

Secara umum, ketika seorang wanita sedang haid atau nifas tidak diperbolehkan untuk berpuasa, solat dan membaca al-Qur’an dan menyentuhnya. Lebih sedih apabila ia berlaku ketika pada 10 hari terakhir Ramadhan. Ketika ini seluruh umat Islam mengandakan ibadah dan menghidupkan malamnya dengan berbagai amalan ibadah.Namun ia sebaliknya bagi wanita yang mempunyai haid pada malam Ramadhan.

Menerusi perkongsian ini wanita tidak perlu rasa sedih. Walaupun tidak boleh melakukan ibadah tetap boleh menggandakan pahala ketika ini.

IKUTI PERKONGSIAN INI.

“ASAL SEPULUH MALAM TERAKHIR, AKU MESTI TERLEPAS. MENGAPA ENGKAU DATANG PADA WAKTU INI ?”

Kekadang kita wanita merasa seperti ada “diskriminasi” dalam agama ini. Mungkin tidak di mulut kita, namun ia berbisik di hati kita, lalu mempengaruhi tindak tanduk kita para wanita.

Seolah-olah agama dan “keberkatan” ini sentiasa memenangkan kaum lelaki. Termasuk keberkatan malam Lailatul Qadar, ia ternyata bukan milik wanita yang didatangi haidh ?!

Siapa mengatakan demikian rupa ?

Ketika Allah SWT berfirman dalam surah al-Baqarah ayat 185 mengenai Ramadhan sebagai bulan diturunkan al-Quran (malam al-Qadar), ayat yang sama juga Allah SWT menyebut tentang mereka yang sakit dan bermusafir serta rukhsah yang diberikan.

Tidak dipisahkan frasa mengenai kelebihan Ramadhan dengan frasa mereka yang sakit melainkan disatukan dalam satu ayat 185 berkenaan, seolah-olah menunjukkan ada sahaja rahmat Allah dan peluang memperolehi pahala malam Lailatul Qadar meskipun kepada mereka yang ma’zurah seperti wanita yang didatangi haidh.

Rasulullah SAW juga memberikan khabar gembira.

LIHAT hadis sahih dari Imam Bukhari (hadis 2996) bahawa Allah Yang Maha Pengasih akan mencatatkan pahala penuh kepada mana-mana hamba-Nya – lelaki atau wanita – yang ditaqdirkan sakit ketika mereka mahu menunaikan sesuatu ibadah yang sudah sering kali mereka melakukannya selama ini.

Yang diperlukan oleh seorang wanita yang uzur hanyalah bangunkan dirinya dari lena dan pasangkan niat yang bersungguh, penuh tekad dan keazaman, seolah-olah dia benar-benar mahukan amalan itu dilakukan seperti dia melakukannya secara konsisten sebelum ini, namun kerana Allah SWT jua yang melarang kerana keuzuran itu, maka hamba itu tidak melakukannya kerana Allah SWT.

Bergembiralah wahai wanita dengan keadilan Allah SWT, yang membuktikan inilah satu-satunya agama fitrah, memahami fitrah wanita!

Kita mungkin kecewa dan sedih dengan keghairahan kaum Muslimin dan kaum suami beribadah lebih dari kita di malam Al-Qadr, namun kita jangan sekali-kali bersangka kurang baik pada sistem penilaian amalan di sisi Allah SWT sendiri.

Banyak atau sedikit kuantiti amalan bukanlah ukuran. Yang dinilai Allah adalah kualiti keikhlasan.

LIHAT hadis hasan sahih dari Al-Tirmidzi (hadis 3513) dan Ibnu Majah (hadis 3850), tanya satu soalan, bukankah Aisyah r.a yang bertanya soalan ini sudah pasti pernah hadir atau akan hadir satu ketika di mana beliau menyaksikan Lailatul Qadar itu berlaku sedangkan beliau sendiri didatangi keuzuran syar’ie ?

Namun kita semua tahu ucapan Rasulullah sendiri “direct” kepada Aisyah tanpa meletakkan sebarang pengecualian kepada kaum wanita di malam itu.

Nabi bersabda kepadanya : “Ucapkanlah, ‘اللَّـهُـمَّ إنَّكَ عَفُوٌّ تُـحِبُّ العَفْوَ فَاعْفُ عَنِّي’

LIHAT hadis sahih dari Imam Bukhari (hadis 2024) dan Imam Muslim (hadis 1174), tanya satu soalan, mengapakah hadis itu merakamkan Rasulullah SAW membangunkan kesemua ahli keluarganya pada 10 malam terakhir ?

Bukankah isteri-isteri baginda, yang sihat mahupun yang uzur, termasuk dalam kategori “ahli” yang dibangunkannya ?

Adakah nas hadis berkenaan menyatakan ada yang dikecualikan dari dibangunkan Rasulullah ?

Sesungguhnya ganjaran amalan 1000 bulan bukan hanya terbatas pada amalan berbentuk solat dan qiam sahaja.

Janganlah disempitkan makna ibadah dan makna menghidupkan malam-malam Ramadhan itu.

Wanita yang haidh yang “dibangunkan” Allah di malam Al-Qadar boleh berzikir dengan pelbagai jenis zikir, berselawat kepada Nabi SAW, membelek tafsir al-Quran, bersedeqah dan pelbagai lagi yang diizinkan syara’.

Bukankah berzikir kepada Allah SWT tidak mensyaratkan wanita bersih dari haidh ?

Bayangkan pahala berzikir dan istighfar kalian pada malam itu adalah pahala berzikir dan beristighfar yang jauh lebih baik dari 1000 bulan ?

Wanita yang haidh yang “dibangunkan” Allah di malam Al-Qadar boleh mendengar bacaan al-Quran, dari sesiapa sahaja masyayikh atau dari bacaan suami sendiri semasa suami melakukan qiamullail.

Bayangkan pahala mendengar bacaan al-Quran kalian pada malam itu adalah pahala mendengar bacaan Al-Quran yang lebih baik dari 1000 bulan ?

Jangan sekali-kali merasakan diri kita kotor hanya kerana tidak boleh memegang mushaf al-Quran.

Hakikat sebenar kotornya seseorang itu adalah pada dosa-dosa yang masih terpalit tanpa pengampunan Tuhan dalam dirinya sedangkan dia melalui Ramadhan.

Syurga Allah SWT dan keampunan-Nya pada seluruh dosa-dosa yang menimpa para wanita tidak hanya mempunyai pintu-pintu masuk yang hanya untuk wanita sihat dari sebarang keuzuran syar’ie semata-mata.

Kemustajaban doa dari sisi Allah SWT tidak diletakkan pula syarat agar doa itu dilafazkan semasa dalam solat dan dalam qiam sahaja.

Allah SWT menciptakan Ramadhan dengan segala keberkatannya. Allah SWT yang sama mencipta wanita dengan segala kelemahannya.

Adakah Yang Mencipta tidak menyediakan sistem dosa dan pahala yang adil untuk manusia, lelaki dan perempuan yang diciptakan-Nya ?

فَاسْتَجَابَ لَهُمْ رَبُّهُمْ أَنِّي لَا أُضِيعُ عَمَلَ عَامِلٍ مِّنكُم مِّن ذَكَرٍ أَوْ أُنثَىٰ ۖ

Maka percayalah bahawa Lailatul Qadar bukanlah tetamu yang datang, yang hanya perlu disambut dengan solat dan bacaan al-Quran semata-mata.

Bukankah apa yang mahu diraih pada malam itu pahala 1000 bulan menerusi apa jua amal soleh meskipun tanpa solat dan tanpa memegang mushaf membaca al-Quran ?

Bukankah apa yang mahu diraih pada malam itu doa yang mustajab dari sisi Allah SWT ?

Ingatlah wahai wanita, “tidak beribadah” nya kalian pada malam malam Al-Qadar itu sebenarnya itulah hakikat “ibadah” di sisi Allah SWT.

Allah Maha Adil, maka lihat dan rasailah keadilan-Nya itu !

AMALAN

Bagi wanita yang “uzur” di sepuluh malam terakhir, janganlah bersedih dan bergundah gulana, ingatlah:

1. Haidh itu adalah suatu yang telah Allah tetapkan keatas kaum hawa. Redha dengan ketentuanNya juga satu ibadah yang besar.

2. Meniggalkan larangan ketika haid seperti solat, puasa dan lain-lain juga di kira sebagai ibadat, jika di niatkan mematuhi perintah Allah S.W.T. Sedangkan melakukan larangan tersebut dikira sebagai maksiat.

3. Berzikir dan berdoa tidak disyaratkan suci daripada haidh dan nifas. Ulanglah doa yang Nabi S.A.W ajar kepada Aisyah R.A iaitu:

اللَّهمَّ إنَّكَ عَفُوٌّ تُحِبُّ العَفْوَ فَاعْفُ عَنِّيِ
Ertinya : Ya Allah, Engkau Maha Pemaaf, sukakan kemaafan, maafkan kesalahan aku.

4. Berselawatlah kepada Nabi S.A.W banyak-banyak. Berselawat juga tidak disyaratkan bersih daripada haidh dan nifas. Kita berselawat kepada nabi sebagai ucapan terima kasih kepada baginda. Keistemewaan lailatul qadar ini hanya di berikan Allah kepada umat baginda S.A.W . Bagindalah “wasilah” bagi lailatul qadar ini.

Semoga kita semua memperolehi ganjaran lailatul qadar.

اللَّهُمَّ اجعلنا ممن أجزلت لهم ليلة القدر مع عظيم الأجر وكريم الذخر ….امين يا رب العالمين


Begini Kasih Anak Setelah Pemergian Ibu Tersayang Akibat Kanser. Sebak Perkongsian Ini


Ibu Pelajar Cemerlang Terengganu Kongsikan  Amalan Didik Anak Berjaya Dunia Akhirat, Wajar Jadikan Contoh!

Siapa yang tidak bahagia bila mana anak yang dikandung, diasuh dan dididik sejak kecil, cemerlang dalam berbagai bidang. Malah diangkat menjadi Pelajar Terbaik Sijil Pelajaran Malaysia (SPM) peringkat negeri Terengganu pada tahun 2016 adalah satu perkara yang cukup membanggakan hati seorang ibu.

Bagi Hajah Dahliana Mohd Dagang dan suaminya, Hj Mohd Fauzi Ibrahim, kejayaan anak kedua mereka, Husna Mardhiyyah Mohd Fauzi yang dianugerahkan Pelajar Terbaik SPM Negeri Terengganu 2016 serta memperolehi 11A+ ini adalah satu pemberian dari Allah.

“ Saya amat bersyukur kerana Allah makbulkan doa dan pengharapan saya untuk membawa satu lagi bukti kepada masyarakat bahawa pelajar yang menghafaz dan
memartabatkan Al Quran, mempunyai peluang cerah untuk cemerlang dalam akademik,” luahnya di atas kejayaan Husna.

Tidak hanya Husna, malah kesemua adik beradiknya yang lain turut sama cemerlang dalam pelajaran dan ilmu agama. Anak sulung kepada pasangan ini, Muhammad Shakir, telah khatam hafazan di usia 17 tahun, dan bakal melanjutkan pelajaran ke Australia pada Februari ini. Turut sama cemerlang dengan memperolehi 11A dalam SPM 2014.

Manakala anak ketiganya, Muhammad Nuruddin, merupakan peserta daurah pertama yang berjaya khatam hafazan 30 juzuk dalam masa kurang dari 4 bulan. Sarah Mursyidah,14, pula merupakan pelajar tingkatan dua Maahad Tahfiz Sains Darul Aman, Kedah. Sementara anak bongsu pasangan ini, Muhammad Luqmanul Hakim, 7, masih lagi bersekolah di Tahun 1, Sekolah Rendah Islam Al Maarif, Sg Petani.

Kongsi Tip Amalan Sejak Kecil
Kejayaan tak datang dalam sekelip mata pada tempoh yang singkat. Bagi pendidik ini, asuhan untuk kesemua anak-anaknya sudah bermula semenjak dalam
kandungan. Ini yang dikongsikannya.

“Sebenarnya sebelum kahwin lagi kita kena niatkan nak bina baitul muslim, baitul mu’min dan baitul da’wah lillahi taala. Nak lahirkan generasi soleh dan solehah yang boleh menyampaikan Islam kepada yang lain. Seboleh-bolehnya pilih pasangan yang kita rasakan boleh saling lengkap melengkapi ke arah itu.

Amalkan juga tiga surah ini daripada awal kehamilan lagi iaitu Surah Maryam, Luqman dan Yusuf. Sentiasa berzikir dan baca Al Quran kepada anak-anak dari
sejak lahir lagi.

Kalau tak sempat , pasanglah tape-tape mengaji. Permainan perlu berunsur pendidikan, kurangkan lagu-lagu dan hiburan yang sia-sia. Solat berjemaah amat penting supaya rahmat dan barokah lebih melimpah ruah.

Kami ibu bapa Husna tak mampu nak melengkapkan diri anak-anak dengan ilmu agama yang mendalam kerana kami bukan dari aliran agama. Saya bekas pelajar MRSM Kuala Terengganu; graduan TESL ITM/UKM manakala suami pula bekas pelajar MRSM Kulim dan berlulusan Professional Accounting dari UK.

Jadi Husna adik beradik kami hantar bersekolah rendah di Sekolah Rendah Al Islah; sebuah sekolah agama swasta yang menggunakan kurikulum MUSLEH, yang
menekankan keseimbangan dari segi akademik, akhlak dan pemantapan rohani. Memang agak perit dari segi perbelanjaan bulanan tapi itulah namanya
pengorbanan.

Bercerita soal pemilihan makanan, saya biasanya pastikan makanan yang halal dan baik, periksa dahulu bahannya untuk pastikan kandungan terjamin halal.
Pastikan membeli dari penjual yang menjaga syariat Islam misalnya penjual menutup aurat dengan sempurna.

Kalau makanan sunnah memang kami amalkan, cuma agak kurang berdisiplin tetapi Husna memang sentiasa dibekalkan dengan susu, kismis dan kurma setiap hari oleh pihak sekolah.

Selalu bawa anak-anak ke majlis-majlis ilmu dari kecil lagi. Sentiasa berpesan pada anak-anak supaya menjaga hubungan dengan Allah dan orang sekeliling.
Sentiasa tolong kawan-kawan dan baik pada guru-guru.

Dalam mendidik anak, kita perlu jadi role model. Contoh kalau nak anak yang solat di awal waktu, kita sendiri kena istiqamah. Kita nak anak yang positif & mengamalkn segala sifat-sifat mahmudah, kita sediri kena terlebih dulu mengamalkannya.

Sentiasa niatkan segala apa yang kita lakukan sebagai ibadah, ikhlas kerana Allah. Makan pun ibadah jika niatnya untuk menguatkan diri bagi meningkatkan ibadah dan kita tidak makan makanan yang haram.

Apatah lagi usaha untuk mendidik dan membesarkan anak untuk melahirkan generasi yang berguna kepada aummah.

Paling penting kita sebagai ibubapa tunjukkan contoh yang baik dan perlu sentiasa doakan anak-anak dalam sujud terakhir solat.

Saya amalkan doa yang dikongsi Ustaz Kazim Elias iaitu ayat 82 dalam Surah Yasin,” katanya berkongsi serba sedikit amalan yang dilakukannya pada anak-anak.

Bagi ibu ini, besar harapannya untuk melihat Husna dan adik beradiknya menjadi hafiz hafizah yang masyi dan mengamalkan ajaran Al Quran demi menjadi insan
yang bermanfaat kepada orang lain; berbakti kepada ummah demi meraih kebahagiaan dunia dan akhirat.


Suami Tentu Bertuah Apabila Isteri Mempunyai 10 Ciri Ini. Sweetnya!

Setiap pasangan yang mendirikan rumah tangga pasti mengimpikan hubungan yang bahagia dan harmoni. Mengekalkan kebahagiaan rumah tangga tidak semudah yang disangka sekiranya pasangan tidak mengetahui asas kepada kebahagiaan.

1. Isteri tidak mengungkit atau memburukkan kekurangan suami di hadapan suami atau orang lain.jati.

2.Isteri marah dan berleter sekiranya suami tidak memberitahu atau merahsiakan perkara buruk yang terjadi terhadap suaminya.

3. Isteri sering memasak makan kesukaan suami. Sentiasa akan bertanya menu kegemaran suami. Sanggup memasak walaupun penat dengan urusan kerjaya dan anak-anak.

4. Isteri sering membuat kejutan kepada suami melalui hadiah dan perkara dan peristiwa yang istimewa pada suami. Misalnya meraikan hari jadi suami dan ulang tahun perkahwinan.

5. Isteri tidak mengungkit hal-hal tanggungjawab suami yang tidak mampu suami lakukan. Sanggup hidup secara sederhana tanpa meminta kerana memahami tahap kemampuan suami.
6. Isteri berusaha menjaga anak-anak dengan baik. Biarpun suami sibuk berkerja, isteri tetap menguruskan anak dengan baik tanpa merungut.

7. Isteri melayani keluarga suaminya dengan baik. Layan mak mentua dan adik beradik suami macam keluarga sendiri. Cuba menjaga keharmonian hubungan keluarga dan suami dengan baik agar tidak wujud salah faham.

8. Isteri sering mengucapkan atau melafazkan isi hatinya kepada suami seperti ‘I love u’ , ‘honey sayang ayg’, syg sayangkan abg’ kepada suaminya.

9. Isteri manja dan buat perangai keanak-anakan, mudah merajuk dengan suami dan cepat tersentuh sekiranya suami berkasar dengannya tetapi cepat baik apabila dipujuk.

10. Isteri tidak sanggup berjauhan dengan suaminya walau sehari. Sentiasa ada perasaan rindu walaupun suami pergi bekerja. Akan bertanya khabar suami di tempat kerja dan mendoakan keselamatan suami.


Walau Sibuk Memasak, Kena Juga Bagi Perhatian Bab Keselamatan Anak. Dr Ni Kongsikan Jadikan Panduan!

Ketika bulan Ramadan ini boleh dikatakan pada waktu petang mulalah ibu-ibu sibuk di dapur untuk sediakan menu berbuka.

Bukan satu menu yang perlu dimasak, bahkan tiga empat menu disediakan dan semua ini perlu dibuat dengan pantas bagi memastikan semua menu siap dihidang sebelum waktu berbuka.

Umumnya bila asyik memasak, kadang-kadang  tidak perasan pula anak-anak turut bermain-main di dapur dan sekali gus boleh mengundang bahaya.

Apatah lagi jika kita cuai dalam mengutamakan faktor keselamatan ketika di dapur.

Sebagai panduan dan peringatan bersama, ayuh kita baca perkongsian daripada Dr Redza Zainol untuk panduan bersama.

Ketika saya sampai ke zon merah Jabatan Kecemasan, saya lihat anak kecil ni sedang baring mengerang kesakitan.

“Mak, mak. Adik sakit,” dia cuba memanggil ibunya.

Ceritanya, anak umur 3 tahun ni senyap-senyap masuk ke dapur. Dia tarik wayar alatan elektrik yang dia lihat terjuntai ke bawah.

Alat elektrik tu beralih sampai terlanggar periuk berisi air mendidih dan air panas tu pun tumpah ke atas badannya.

Dia meraung sekuat-kuatnya meminta tolong.

Dari bahu kanan, ke dada, perut dan sebahagian kaki kanannya semuanya melecur kemerah-merahan.

Sepanjang masa terbaring di katil pesakit, asyik-asyik dia lihat tangan kanannya yang dah berubah warna.

“Kenapa dengan adik?”

“Adik melecur,” itu saja yang mampu dibalas.

Menangis ibu tu. Kami yang ada pun mahu sama ikut menangis.

Cerita ni berlaku pada bulan Ramadan beberapa tahun lepas.

Ibu ayah tolong perhatikan perkara ni ketika berada di dapur:

✅ Letak makanan dan minuman panas di tengah meja.

✅ Letak periuk dan kuali yang panas di tempat memasak bahagian belakang (back burners).

✅ Rapatkan periuk dan kuali tu hingga menyentuh dinding selepas selesai digunakan.

✅ Pemegang periuk dan kuali dipusing supaya mengadap bahagian dalam.

✅ Jauhkan anak dari oven yang panas. Letak pengadang supaya anak tak dapat masuk ke kawasan dapur.

✅ Semua wayar alatan elektrik diletak tinggi dan jauh dari jangkauan tangan anak.

✅ Tidak mendukung anak ketika memegang cawan berisi air panas atau ketika memasak.

Tolong saya #sebarkan ilmu mahal ni pada mak ayah yang lain ya. Kita cuma nak pastikan anak-anak kita selamat ketika kita sibuk memasak.


Orang Perempuan Terlajak Sosial, Kalau Boleh Semua Benda Nak Dihebahkan. Betul Ke? Ikuti Perkongsian Ni!

Anak merengek, emak asyik menekan-nekan gaget, tidak penat-penat jari-jemari. Kemudian tersenyum dan ketawa seorang diri. Saya pasti dia sedang membawang menerusi media sosial. Kesian anak itu!

Maaf cakap, wanita pada hemat saya, lebih bersosial-sosial berbanding lelaki. Maksud saya media sosial.Penampilan – dan penonjolan – kaum Hawa selalu mendahului Adam dalam mana-mana media sosial.

Baik Facebook, Whatsapp, Instagram, Twitter, hatta SMS, orang perempuan yang lebih aktif menceriakan semuanya, tidak kira siang atau malam.

Maka bukanlah luar biasa apabila ada suami mengadu balik dari pejabat makan malam belum disiapkan, oleh sebab isteri leka bersosial menerusi FB. Malah, sesetengah wanita sendiri mengakui perihal ikan goreng di kuali hangus, atau nasi dalam periuk hangit dan garam serta serbuk perasa dimasukkan dalam pengat pisang, semua gara-gara terlajak membawang menerusi Whatsapp.

Telah beberapa kali saya coretkan di ruangan ini gelagat sesetengah kita – termasuk wanita – di tempat makan awam atau di restoran, tidak menghiraukan hidangan tetapi lebih menumpukan perhatian pada gajet di tangan.

Selalu saya berhenti di R&R lebuh raya, melihat anak-anak merengek meminta makanan sedangkan emaknya buat ‘dhek’ kerana sibuk dengan set canggih di tangan. Anak merengek, emak asyik menekan-nekan gaget, kemudian tersenyum dan ketawa seorang diri. Saya pasti dia sedang membawang menerusi media sosial. Kesian anak itu!

Secara peribadi saya bukanlah pencandu Facebook, walaupun mengakui media sosial itu menjadi salah satu keperluan harian untuk saya sebagai seorang wartawan. Saya menatap Facebook setiap pagi untuk melihat apa yang berlaku; sesetengah yang ditampal pada media maya itu boleh dijadikan tip untuk berita atau rencana. Macam-macam ada!

Tetapi saya jarang sekali menampal @ posting di laman tersebut. Seingat saya tahun ini – sudah pertengahan 2019 – baru dua posting saya buat, satu pada 28 Februari, hari jadi saya yang ke-65.

Maka saya kagum dan tabik spring pada mereka, khasnya wanita, yang setiap hari menampal hantaran – termasuk gambar-gambar – di laman Facebook, bukan satu tampalan tetapi empat lima setiap hari!

Mereka mesti banyak masa terluang, mungkin tidak ada kerja lain. Sebab itu apa sahaja yang berlaku setiap detik hendak dikongsi dalam media sosial.

Bertunang, kahwin, mengandung, melahirkan semuanya hendak diberitahu dalam Facebook dan Whatsapp. Kaki terseliuh, jari tersepit pintu pun hendak diberitahu. Solat dhuha, solat tahajjud, hafal surah al-Khafi, semua hendak diberitahu. Hatta, terkucil di tandas awam pun perlu dikongsi di alam maya.

Pagi sarapan di gerai, masuk dalam Facebook. Tengah hari makan mi rebus, masuk dalam Facebook. Malam makan tomyam pun ambil gambar dan masuk Facebook. Beli kasut baru, dapat hadiah beg tangan, set rambut di salun, hatta jari tercucuk jarum pun kena tampal juga di sosial media. Pendek kata bagi wanita, apa sahaja cerita – termasuk yang rahsia pun – elok dikongsi dalam media maya.

Jangan komplen. Itulah keistimewaan wanita! Saya ucapkan syabas kepada wanita yang setiap hari tanpa mengira waktu tidak penat dan lenguh jari, tidak jemu-jemu membuat coretan. Mereka telah menceriakan media sosial kita. Kalau mereka tidak aktif, media sosial kita akan mati!

Perlu lebih berhati-hati

Cuma suka juga saya mengingatkan pencandu media sosial, khasnya wanita, supaya jangan terlalu berjiwang-jiwang ketika bersosial di alam maya. Almaklumlah wanita cepat tergoda, dan itu bahaya. Almaklumlah di alam maya ada banyak penyangak, banyak penggoda. Dan telah terbukti ramai wanita kita terpikat dengan pujukan, tergoda dengan perasaan.

Mereka bukan sahaja mudah digula-gulakan dengan harta benda, malah boleh menyerah hanya dengan kata-kata dan pujuk rayu di alam maya. Ramai yang cair gara-gara cinta dalam media sosial.

Seperti yang dilaporkan baru-baru ini, semakin ramai gadis dan wanita kita termakan pujuk rayu di internet, dan akhirnya menjadi mangsa sekian banyak sindiket penipuan di atas talian @ online.Pihak polis mendedahkan bahawa wanita Malaysia terus tertipu dengan jerat cinta lelaki Afrika dalam apa yang dikenali sebagai Love Scam.

Akhbar melaporkan saban hari ada sahaja wanita dan gadis kita menjadi mangsa sindiket ini, terkulai dan syok sendiri di tempat tidur sambil membayangkan kekasihnya yang tidak pernah ditemui di alam nyata; hanya berkenalan di dalam internet.

Lebih teruk lagi, oleh sebab terlalu asyik masyuk dengan pujuk rayu di alam maya, sesetengah mangsa sanggup menyerahkan wang kepada sindiket konon atas dasar cinta sejati. Adusss!

Fakta polis merekodkan beratus-ratus wanita dilaporkan menjadi mangsa, dengan jumlah kerugian @ penipuan RM berjuta-juta. Menurut polis ada yang sanggup menyerahkan wang simpanan peribadi sehingga beratus ribu RM kerana terpedaya dengan pujuk rayu lelaki dalam talian.

Berdasarkan kajian, antara punca wanita kita menjadi mangsa ialah sikap cepat teruja dan mudah tergoda dengan lelaki warga asing, terutama dari Afrika,  yang tidak dikenali menerusi laman sosial seperti Facebook, Whatsapp, Twitter dan sebagainya.

Walaupun pihak polis dan media sering menghebahkan mengenai kegiatan sindiket seumpama itu di media massa, masih ramai lagi yang mudah mempercayai. Ada yang kata mangsa telah terkena pukau menerusi atas talian. Pukau pun boleh online. Canggih!

Saya tidak pasti pukau atas talian. Tidak juga saya mudah percaya pada fakta bahawa wanita kita mudah dipujuk atau digoda. Pengalaman zaman remaja saya mendapati anak gadis Malaysia – terutama yang beragama Islam @ Melayu – tidak mudah dipujuk rayu.

Zaman berubah

Agaknya zaman saya muda dulu anak gadis masih amat terikat dengan undang-undang keluarga. Kalau keluar tidak boleh duduk berdua rapat-rapat, ada beg tangan atau payung yang menjadi pemisah ketika duduk berduaan. Sekiranya jejaka terlajak laku alamat beg tangan atau payung hinggap ke muka.

Kalau menonton tidak boleh pegang tangan. Ada kes gadis menjerit dalam pawagam bukan sebab terkejut atau takut adegan di skrin, tetapi kerana tangannya disentuh oleh pakwe sebelah. Demikian susahnya memikat gadis dulu-dulu.

Boleh menonton, boleh juga makan-makan di tempat terbuka, atau borak-borak sambil memuji bulan, awan, bintang. Tetapi jangan cuba pergi lebih jauh atau terlajak laku. Malah selalu terjadi baru sekali dua belanja makan rojak buah dan ais kacang @ ABC, si dara sudah bermadah: “Sampai bila kita harus begini, bang…”

Eekeleh! Lemah jantung dan paru-paru saya apabila mendengar kata-kata klise itu. Baru sekali dua duduk bersebelahan dalam bas Len Seng – atau bas Tong Foong dari Jalan Silang KL ke pejabat Utusan Melayu Sungai Besi – sudah kedengaran madah bernada amaran itu.

Zaman berubah, masa berlalu, sistem nilai pun tidak seperti dulu-dulu. Agaknya gadis dan wanita sekarang tidak belajar ilmu menangkis pujuk rayu lelaki, sebab itu mereka mudah cair dengan godaan kekasih di media sosial, lebih-lebih lagi jika yang mendakwa kekasih itu adalah jejaka luar negara.

Tetapi, tidak sahaja di dalam internet, wanita kita juga mudah tergoda di alam nyata. Kalau ada jurujual datang ke rumah menawarkan barangan, wanita akan cepat terpujuk. Dia cepat kesian pada tetamu tidak diundang dan mudah sahaja mengeluarkan duit untuk membeli apa yang dijual, walaupun benda itu sudah ada di rumah.

“Bukan apa, kesian tengok dia bercakap berbuih-buih di luar pagar di tengah panas. Apa salahnya beli, boleh juga dia minum cendol atau makan popia!” kata wanita suri rumah apabila dinasihatkan oleh suami supaya jangan mudah simpati terhadap mana-mana jurujual. Beli hanya jika betul-betul perlu.

Sebab mudah simpati dan lembut hati ada wanita didatangi lelaki yang mendakwa mempunyai batu ajaib yang boleh memulihkan segala penyakit – termasuk buatan orang – menawarkan pada harga hanya RM20,000. Wanita berkenaan termakan pujuk, pergi ke bank dan mengeluarkan duit, dan dengan rela menyerahkan kepada jurujual yang tidak dikenali itu.

Hanya setelah wang diserahkan baru disedari batu yang dikatakan geliga ajaib itu, sebenarnya batu biasa yang nilainya tidak sampai 50 sen! Akhbar pernah melaporkan kes ini, tetapi wanita kita tidak serik… ramai lagi yang tergoda, terpedaya dan tertipu. Baik di alam maya, mahu pun di alam nyata, wanita perlu lebih berhati-hati. Sebab pujukan dan godaan ada di mana-mana, bila-bila masa!

sumber : ABD JALIL ALI


Kahwin Usia 23 Tahun, Duit Dalam Akaun Bank RM20, Wanita Ini Kongsi Cerita Susah Senang Awal Rumahtangga, Raih Hingga 29k Share!

Perkahwinan adalah suatu ikatan yang teguh antara lelaki dan perempuan melalui suatu akad nikah yang sah untuk menjalani kehidupan berumah tangga.

Malah perkahwinan menemukan pasangan untuk mengharungi segala suka duka kehidupan.

Alam rumah tangga memang penuh dengan pancaroba apatah lagi pasangan muda yang baru mendirikan mahligai bersama.

Begitu juga dengan perkongsian ini. Kisah suka duka yang dilalui pasangan ini bergelar suami isteri ketika usia masih muda menjadi inspirasi.

Biarpun melalui detik kesukaran hidup selepas berkahwin, namun mereka tabah dan bersabar harungi bersama.

Perkongsian yang mendapat share sehingga 29K ini meraih perhatian warganet.

Lepas kahwin, Amer mintak aku tinggal dengan dia – aku kahwin pada usia 23 tahun 20 hari (Jun, 2014). Agak muda dan sangat mentah dalam ilmu rumah tangga. Dalam akaun bank ada RM20 yang tak boleh dikeluarkan lagi. Limit akaun bank Islam.

Waktu tu ada lagi seminggu nak final exam. Aku kahwin masa study week. Sepatutnya masa final exam, aku boleh je nak stay dengan housemate dan lepas final exam terus balik kampung buat sementara waktu. Tunggu semua reda. Tunggu dia cari duit dulu untuk support semua.

Tapi dia nak kami tinggal bersama. Lepas kahwin harini, lusanya balik Damansara sebab aku dah nak exam dan terus ke rumah sewa angkut barang-barang aku.
Kami duduk sebumbung dengan member-member dia buat sementara waktu. Kami menyewa medium room – bilik lama dia. Mereput aku sorang-sorang dalam tu. Nak keluar ke ruang tamu aku rasa segan. Hampir 3 bulan aku mereput dalam bilik.

Member-member dia nak keluar rumah sebab nak bagi peluang pada orang yang baru mendirikan rumah tangga. Seronoklah aku sebab sewa lama still RM600 walaupun sewa rumah sepatutnya RM1200-RM1500. Apartment agak luas dan master room ada bilik air lagi.

Kisah sedih bermula bila owner nak jual rumah. Dan dia dah pun jualkan pada orang lain.
Aku cakap biar aku menyewa bilik dengan member kat Bukit Angkasa, lagi pula member tengah cari partner. Dan biar dia stay dengan member-member dia balik. Menyusahkan dia je kena hantar ambil aku dari damansara ke UM.

Tapi siapa yang nak lepaskan bini? Baru kahwin kot. Kalau dulu masa bercinta boleh datang dari Damansara ke Bukit Angkasa, kenapa bila dah kahwin tak boleh buat? Kata dia.

Part cari rumah sewa. Kami terjah masuk 7-Eleven, masuk kawasan flat-flat. Kami tak pernah mintak tolong orang untuk carikan rumah sebab aku tahu takkan ada siapa yang sudi membantu. Selagi ada kudrat dan tayar motor boleh bergerak, kami akan buat sendiri.

Kadang-kala kita tak perlu tunjukkan betapa sengsaranya hidup kita, sebab nanti akan ada orang akan cakap “who the fuck cares about your life?”

Kita juga kena ingat, takde untungnya kalau kita meluahkan masalah kita pada orang ramai, 80% langsung taknak ambil tahu, yang 20% lagi sedang bertepuk tangan sebab mereka memang mengharapkan kita merana.

Alhamdulilah kami dapat rumah flat yang macam sekarang tapi blok lain. Tiba-tiba owner nak rumah dia balik – anak sedara dia nak rumah, datang dari kampung nak kerja. Masalah berlaku bila penyewa lama nak keluar rumah tapi owner tak mahu bagi deposit balik.

So penyewa lama terpaksa cari penyewa baru untuk dapatkan deposit mereka dari kami. Dan mereka bertengkar pasal deposit. End up, kami yang jadi mangsa.

Aku menangis seorang diri dalam bilik air. Aku bukak air paip laju-laju. Sedih sangat. Aku basuh muka aku dan keluar dari bilik air dan aku nampak dia termenung, aku peluk dia dari belakang dan aku cakap, jom kita keluar masuk 7-Eleven (cari rumah sewa), rasa rindu pulak.

Disinilah peranan seorang isteri untuk tenangkan hati suami dan bukannya menyesakkan lagi. Aku taknak salahkan penyewa lama, owner rumah dan sesiapa. Benda dah jadi. Ada sebab kenapa Allah bagi ujian pada kami.
Aku jenis manusia yang selalu cakap “benda kecik je”, “no hal”, “ok je”, “boleh je”, “aku tak kisah”

Aku depan dia je nampak kuat, sebab aku tahu dia akan kuat bila aku kuat. Kalau aku lemah, dia dua kali ganda akan lemah. Kalau aku nak nangis bab kehidupan atau ujian, aku kena nangis sorok-sorok, nanti dia akan rasa bersalah sebab dia dah buat aku tak bahagia dan ikut susah sekali.

Orang kata kalau nak cari bini cari yang kuat agamanya. Tapi ada orang selalu terlupa, carilah pasangan yang tidak mudah melatah, tidak cepat down dan sentiasa kuat.
Aku tak pernah nak menyusahkan mak ayah kat kampung. Tak pernah call cakap aku ada masalah. Dah nak kahwin sangat, pandai-pandailah bawak diri. Jaga diri sendiri dan suami baik-baik.

Tapi mak ayah tahu aku bukan jenis yang cepat putus asa. Kalau aku putus asa, macam mana aku boleh terlepas kahwin masa orang sibuk dengan study week.
Kami masuk 7-Eleven, masuk kawasan flat balik. Member Amer dapat tahu kami cari rumah dan alhamdulilah kami dapat rumah baru.

Dan sehingga sekarang Amer rasa terhutang budi dengan member dia. Boleh dikatakan dia selalu bawa balik pizza domino untuk bagi anak bini member dia makan pizza. Aku rasa sekarang mereka pun dah muak makan pizza. Dah tak nak pandang dah kot. Hehe.
Kami angkut barang-barang guna motor. Kenangan sangat. Pakai beg Ikea. Dalam masa 5 bulan 2 kali pindah rumah. Penat sangat.

First, kami beli kabinet TV. Kami tengok TV beralaskan toto yang orang hadiahkan pada kami di hari perkahwinan. Berguna sangat.

Kemudian kami beli karpet harga RM50 kat jalan tar. Harga sebenar karpet RM200. Kami dapat murah sebab bulu karpet banyak gugur.

Bila punggung terasa sakit , belakang badan rasa kejang urat, kami beli sofa. Takde peti sejuk? Takde masalah. Kami beli bekas polisterin putih untuk tahankan lama ikan dan ayam.

Firstly, kami tentukan tema rumah. Macam aku, aku nakkan rumah like hipster style macam cafe hipster. So, warna-warna mestilah hitam, kelabu dan putih, ada elemen kaca dan kayu pallet.

Aku yakin yang Ikea adalah tempat yang paling tepat untuk menghipsterkan rumah kami. Waktu ni aku teringin nak beli barang Ikea tapi kami tak mampu. So aku decide untuk kerja di Ikea sebab staff akan dapat diskaun 15%.

Pada usia 23 tahun, aku buat kerja part time sebagai cashier Ikea, seorang student full time, seller bisnes online dan buat personal shopper Ikea dalam satu masa. Hinggakan aku hampir nak pengsan sebanyak 5 kali kat kaunter Ikea sebab kepenatan, dehydrated, tekanan darah rendah.

Boleh dikatakan 80% barangan Ikea dan barang hiasan aku beli guna duit sendiri. Aku biarkan dia uruskan apa yang patut seorang suami uruskan. Rumah, kereta, motor, segala bil-bil.

Amer tak bagi aku kerja dan buat online bisnes buat masa sekarang. Mungkin dia tercabar dengan kegigihan dan kekuatan diri yang ada pada diri aku. Yang tak mudah menyerah kalah. Yang terbiasa hidup susah.

Ibarat kalau takde lelaki dalam hidup pun still boleh hidup lagi. Ceh! Tapi aku tak boleh hidup tanpa dia tau. Dia kena tahu yang ni.

Kami nak cat rumah. Masa ni aku blur sikit. Banyak cat lawa-lawa. Tapi alhamdulilah aku terinspirasi bila tengok cat kondominium depan kedai cat. Nak duk kondominium tak mampu, so aku hanya mampu tiru warna cat.

Part ni paling best. Kami pinjam tangga domino kat tempat kerja Amer. Angkut tangga guna motor. Aku galas kat bahu. Pandai aku handle tangga. Kalau tak, boleh pecah cermin kereta orang kat jalan raya. Hiks.

Rumah flat sempit yang dideko yang diupload dalam wall aku semalam adalah rumah yang disewa oleh suami seorang mat despatch, runner dan rider domino piza dan isteri seorang pengganggur a.k.a graduan UM tetapi seorang isteri yang serba boleh dan serba guna. Hiks.

Aku pernah update satu status dengan ayat “pelamin mewah atau rumah, mana pilihan korang?”

Aku tahu pelamin mewah tak semahal rumah, tapi aku sebagai orang yang dah pernah makan asam garam untuk cari tempat berteduh tahulah bagaimana susahnya hidup lepas kahwin. Tak seindah pelamin yang gah.

Aku tak cakap pula kahwin ni tak best. Best. Tapi dalam masa yang sama yang best tu tetap ada dugaan yang ditimpakan agar hidup ini jadi lebih best selepas diuji.

Ada setengah orang lebih suka kalau lepas kahwin, isteri masuk rumah just cuci kaki je. Tapi aku lebih suka susah senang sama-sama macam ni – ada moment untuk dikenang. Dan baru ada rasa – appreciate each other dan bersyukur dengan apa yang ada.

Kalau kau nampak benda-benda yang best pasal rumah tangga (relationship goals misalnya) dalam facebook, jangan sesekali tag atau mention pasangan seolah-olah kita mitak mereka sediakan untuk kita, tunjuklah effort kita yang sanggup susah senang sama-sama.

Bacalah dengan mata hati, di sini banyak aku simpulkan tentang realiti rumah tangga (part cari rumah je) selain rumah besar, kereta mewah dan makanan best-best. Walaupun aku masih muda, tapi pengalaman hidup banyak mengajar aku dan degree is nothing kalau kau malas usaha

Degree – kasta untuk membezakan siapa pandai, siapa bodoh. Tapi rezeki Allah – tak kira kau pandai atau bodoh asal kau rajin dan kuat berusaha – semua boleh rasa. Rezeki Allah itu luas. Seluas-luas rezeki Allah di dunia ini hanyalah 1 nikmat dari Allah saja, 99 nikmat yang lain semuanya ada di syurga nanti. Jadi, janganlah masing-masing dengki dan busuk hati dengan rezeki orang lain.

Rezeki is mean kemewahan, kesihatan, kesempurnaan, kecantikan, kepandaian, kezuriatan, kebahagiaan, ketenangan dan apa jenis ke-an lagi. Kau dengki dengan rezeki bersamaan 1 nikmat dunia padahal kau dah terlepas 99 nikmat kat syurga. (Tiba-tiba berceramah pulak)
Berkahwinlah when you’re ready, not when you’re lonely
Aku, Aten, bini Amer yang sangat sweet -24 TAHUN 8 BULAN.

Hai harini 10 Feb 2018. Alhamdulilah. Umur aku dah 26 tahun 8 bulan. Posting ni sudah berusia 2 tahun. Rasa cepat sangat. Banyak pencapaian yang aku dah dapat dalam masa yang singkat ini. Tak sangka bukan?
Aku pun tak sangka.

2020
Hai harini 11 Ogos 2020. Aku berusia 29 tahun. Aku sudah memiliki 2 orang anak. Aisyah dan Hajar. Aku masih lagi seorang suri rumah tangga yang buat business online dan work from home. Sudah ada company sendiri, Atenn Inspire Works Sdn Bhd. Seminggu hanya 2-3 kali aku masuk office. Aku masih lagi seorang isteri dan ibu yang cekal.

2022
Hi harini 2 Feb 2022. Aku berusia 31 tahun. Anak kami telah bertambah seorang jadi tiga orang, Emir Miqdad. Aku masih lagi seorang suri rumah sepenuh masa, buat business online dan freelance content creator, social media dan poster.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Percutian Keluarga 4 Hari 3 Malam Naik Keretapi Ini Raih Perhatian

Ramai yang suka bercuti bersama keluarga. Pelbagai bentuk percutian yang dilakukan untuk dijadikan momen indah untuk di kenang.

Ikuti perkongsian ini.

Percutian Trip Family 4H3M ke Kota Bharu dengan menaiki Train Express Rakyat Timuran.

2 Malam di dalam train & 1 Malam di hotel.

Keseluruhan ahli keluarga adalag 8 Dewasa,3 kanak-kanak dan seorang bayi.

1 Jan 2023

10:40PM ERT26 Kluang – Wakaf Bharu
➡Saya ambil semua dalam 1 Koc (T8) dan bookin katil bawah untuk lebih selesa dan dapat view yang lebih cantik dan sedikit luas berbanding katil atas.

➡Perjalanan mengambil masa selama 14Jam dan akan sampai di Wakaf Bharu Keesokan harinya iaitu Pada 2 Jan 2023.

➡Saya parking di KTM Kluang berdekatan Kluang rail coffee ,kena pakai TnG card dan bayaran dikenakan max RM5 untuk sehari,open car park tapi still selamat sebab berpalang.

➡Dari Kluang sampai Ke Kuala Lipis korang kena tidur dan berehat sebab malam tak nampak apa pun view,tapi dari Merapoh sampai la ke Tumpat korang kena bangun untuk tengok sunrise dan view yang cantik di sepanjang perjalanan sehinggala sampai ke destinasi terakhir.

➡Cafe ada sediakan makan untuk breakfast tapi pilihan makanan amat limited,kalau nak minum-minum dan makan maggi cup sambil lepak dekat cafe pun nice.Saya dah siapakan stock makanan awal-awal sebab trip family ni ramai and incase ada yang lapar tengah-tengah malam tu kan ada jugak bekalan.

1:00PM Sampai di Stesen Wakaf Bharu,Kelantan.

➡Train lewat tiba 30mins dari jadual asal
➡Kami sewa van untuk 1 hari setengah dengan kos RM450 ,van Hiace 12 seat sesuai sangat untuk trip family ni.
➡Destinasi Pertama selepas Lunch kami pergi jalan-Jalan dan shopping di Kompleks Bebas Cukai,Pengkalan Kubor,Tumpat.
➡Dalam perjalanan balik ke Kota baru,kami Singah bergambar di Wat Machimmaram,Tumpat.

5:30PM
➡ Sampai di Kota Bharu terus check in di Ibis style Kota Bharu ,aim stay hotel ni sebab saya dapat offer yang menarik dan kebetulan ada pool,boleh bawa anak-anak buah mandi tapi awas ya,pool dia dalam dan tiada pool kanak-kanak,korang kena bawa pelampung dan awasi anak-anak korang.

8:30PM
Banyak kedai makan yg viral tutup,kami cari Dinner di sekitar bandar KB dan terus balik ke Hotel untuk berehat.

3 Jan 2023

📍Breakfast di Kopitiam Kita
📍Cari ole-ole di Pasar Khadijah
📍Picnic di Pantai Nami Malaysia,juga di kenali sebagai Pantai Senok yang terletak di Daerah Bachok.
📍Minum petang sebelum balik malam nanti,kami cuba ICT di Warung Acu Tera Sotong Celup Tepung.

➡Return semula Van Sewa di station Wakaf Bharu.
➡Mandi,solat,Makan dan tunggu train ERT27 untuk balik semula Ke Kluang.

8:45PM
➡ Train ERT27 sampai on time ,masuk je train semua terus tertidur kepenatan.

4 Jan 2023

Train ERT27 sampai di Stesen KTM Kluang dan kami beransur pulang.

Tips

✅korang boleh downloads Apps KITS KTMB dan buat tempahan seawal sebulan untuk pastikan korang dapat katil bawah dan koc yang bersesuaian.

✅Elakan pilih katil di no awal dan akhir (1&3 dan 37&39) sebab tingkap dia ada 2 section dan korang tak akan dpt view yang penuh sbb ada panel tingkap.

✅Bagi mereka yang tak nak ada ganguan orang keluar masuk dari koc ke koc untuk ke cafe boleh pilih di koc yang hujung sekali (T8/9) agak bising sedikit sebab dekat dengan engine lokomotif untuk ERT26 (JB sentral-Tumpat),kalau untuk laluan balik insyallah tiada bunyi engine sebab Koc Hujung Kepala Lokomotif akan berada di hadapan sekali.

✅Pastikan korang ambil masa dan keluar sekejap untuk bergambar di stesen Gua Musang sebab view dia sangat cantik dan trai akan berhenti sedikit lama di sana.

✅Ruang bagasi tidak disediakan ya,barang dan beg boleh diletak ditepi katil di laluan di dalam koc,kalau dalam perjalanan balik korang tershopping banyak,korang boleh book extra 1katil untuk kumpulkan satu tempat untuk mengelakan kehilangan barang dan memudahkan pergerakan nak turun dari train nanti.Macam saya ada beli 2 katil kanak-kanak tapi masa balik barang banyak sangat,jadinya 2 orng anak buah saya tidur sekali dan lagi satu katil kami buat cargo space untuk kami.

✅Warga emas/pesara kerajaan ada diskaun konsesi sebanyak 50% tetapi kena buat pendaftaran di kaunter ataupun online melalui apps KITS terlebih dahulu.

✅Tiket kanak-kanak untuk umur 4-12 tahun,manakala 3 tahun ke bawah adalah percuma dengan syarat mereka perlu duduk bersama Ibu/bapa dan umur dikira mengikut bulan kelahiran ya.

✅Untuk Penumpang yang datang dari lembah klang ataupun utara,korang boleh naik ETS sampai ke stesen Gemas untuk try naik Sleepers Train/Jungle train/Express Rakyat Timuran ni.Boleh semak jadual dan rancang perjalanan kerana 1 hari cuma 1 jadual perjalanan sahaja.

Wow! Menarik percutian keluarga. Pasti akan buat ahli keluarga terkenangkan momen indah ini. Apa lagi, jom ikuti cara percutian keluarga ini.

Sumber: Travelogue Mr Backpackz


“Bukan Calang-Calang Ali Ni, Tengah Main Pun Selawat Main Di Bibir.” Anak Saharul Raih Perhatian Warganet!

Tidak dinafikan mendidik anak-anak bukan suatu yang mudah supaya menjadi seorang anak yang soleh serta mendengar cakap ibu bapa.

Ramai yang mengakui cabaran lebih sukar apabila banyak pengaruh daripada media massa termasuk media elektronik.

Namun, hendak seribu daya, tak nak seribu dalih, jika ada pengawasan yang baik dan asuhan yang betul sejak kecil, pastinya ia tidak sukar.

Bak kata perpatah, melentur buluh biarlah dari rebungnya begitu juga dengan pendidikan kepada anak-anak.

Ini jelas dilihat daripada perkongsian pelakon, Saharul Ridzwan bapa kepada dua orang cahaya mata terkesima melihat anak sulungnya, Muhammad Luth Ali atau panggilan manja Ali bermain sambil berselawat.

Bukan calang-calang nak didik anak yang asyik bermain, sambil bibirnya berselawat ke atas junjungan Nabi Muhammad SAW.

Tahniah kepada Saharul dan isteri, Qaabila Deena Emir dalam mendidik anak-anak.

Terbaru perkongsian beliau dibuat menerusi akaun Instagramnya yang telah menarik perhatian warganet.

ALI SAMBIL MAIN SAMBIL SELAWAT

“Semoga selawat ini terus menitip di bibir mu sampai bila2 wahai anak ku sayang. Amin Ya Rabb

Salam dan selawat keatas junjungan Nabi Muhammad s.a.w.

اَللَّهُمَّ صَلِّى عَلَى مُحَمَّدٍٍ، وَعَلَى آلِهِ مُحَمَّدٍٍ

“Ya Allah, limpahkanlah kesejahteraan kepada Nabi Muhammad dan keluargannya,”

Dalam pada itu, warganet teruja cara pasangan ini mendidik anaknya hingga bermain pun bibir mengucapkan selawat kepada Nabi Muhammad SAW dan mendoakan menjadi anak yang soleh. Antaranya:

“Allah…anak soleh ni.

“Alhamdulillah.. semoga Muhammad Luth Ali menjadi anak yang soleh. Amin Ya Rabb  comel sangat dia geramm.

“Alhamdulillah.. same with my kids.. even play, selawat main di bibir..

Sumber: Instagram saharulridzwan


Nampak Garang, Rupanya Penyayang Cuma Tak Tunjuk.” Datin Seri Shahida Akui Mentua Jaga & Sayang Dia Macam Anak Sendiri!

Ramai yang suka dan mengkagumi hubungan antara mak mertua dengan menantu ini. Malah,ada antara netizen yang meluahkan betapa beruntungkan memiliki ibu mentua seperti Bonda Rozita.

Beliau bukan sahaja prihatin, bahkan tidak lokek dengan kasih sayang. Sifat penyayangnya jelas terpancar ketika menantunya Datin Seri Shahida berada di dalam pantang.

Itu turut diakui sendiri Datin Seri Shahida menerusi kapsyennya di dalam instagram semalam.

Mula2 kahwin rasa takut sbb saya pekerja dulu…..staff lain kata mak mertua saya ni garang….tapi dah lama tinggal bersama saya faham dia bukan garang tapi sangat tegas dan mendidik orangnya.

“penyayang walaupun kadang x tunjuk…..tapi baik sangat x pernahburukkan menantu dekat orang…kalau ada silap dia cakap secara terus terang…jaga dan sayang kita mcm anak sendiri.

‘Sampai beranak pun mak mertua saya temankan…paling best dia mesti menangkan saya kalau saya bergaduh dgn anak dia yg mereng ni kan.


Dah Lama Batuk, Dr Rizal Kongsi Petua Redakan Batuk Cara Alami.

Perubahan cuaca yang ekstrem mengundang pelbagai penyakit. Antaranya ialah batuk. Hampir kesemua dari kita pernah batuk dan pernah mengambil ubat batuk.

UBAT BATUK DAN OTAK

Lazimnya apabila batuk, tempat yang dituju ialah farmasi atau klinik. Yang akan dijinjing balik adalah sebemban ubat.

Ubat utama semestinya ubat batuk. Pelbagai warna dan perisa. Menjadi kesukaan kanak-kanak terutamanya.

“Ubat batuk ok apa sebab melegakan batuk”. Ujar rakan saya pantas apabila ditanya. Ya betul ubat batuk melegakan batuk.

Tetapi ada kesannya. Lebih buruk lagi kesannya ialah pada otak.

Pengambilan ubat batuk menyebabkan menyebabkan bahagian otak yang menjadi paksi untuk belajar, membuat keputusan, perancangan dan pengurusan emosi menjadi tidak aktif.

Penstoran maklumat sementara juga terganggu. Mudah lupa adalah akibatnya. Bila bercakap ayat terputus-putus. “Apa nama atau aaaa” menjadi teman bicara.

Kesannya? Prestasi otak merudum. Kualiti emosi terjejas. Pemprosesan otak menjadi perlahan. Dalam erti kata lain ialah kita terjerumus ke dalam hari lembab sedunia yang kita cipta.

“Jadi nak ambil apa kalau tak boleh ambil ubat batuk. Kahak banyak ni”. Ada macam-macam alternatif. Antara yang saya suka ialah mencampurkan satu atau dua sudu madu lebah bersama bawang.

Caranya ialah:
1. Ambil sebiji bawang Holland atau Bombay. Potong kepada dua bahagian. Guna satu bahagian sahaja.
2. Leraikan ulas bawang tersebut.
3. Campurkan madu satu atau dua sudu mengikut kadar yang kita mahu.
4. Gaulkan biar rata.
5. Tutup dan biarkan selama satu atau dua jam.
6. Bawang tadi akan mengeluarkan jus yang secara otomatik bercampur dengan madu. Kalau cuaca panas akan jus akan keluar dengan lebih cepat berbanding cuaca sejuk.
7. Ambil satu sudu dan minum. Rasanya macam ubat batuk. Tujuannya mengeluarkan kahak. Natijahnya tiada kesan buruk pada otak.

Bagaimana dengan bawang yang tinggal tu? Kalau ada selera telan. Kalau tak ada selera, pandai-pandailah membuat keputusan.

Kalau ubat batuk yang memberi kesan negatif sentiasa diambil dengan bangganya mengapa tidak ubat alternatif yang tidak kesan negatif diragukan?
.
.
P/S : Saya suka berkongsi ilmu ilmu tentang OTAK & kesihatan di telegram saya. Klik link untuk sertainya t.me/neuroversiti
.
#DrOtak
#cocoOCOC
#MalaysiaBrainAcademy

Sumber: Dr Rizal Abu Bakar

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Cantik Dengan Parutan Limau Purut, Wajah Nampak Glowing. Memang Mudah!

Cantik dengan limau purut mungkin tidak ada yang terfikir, namun inilah yang diamalkan oleh wanita dan nyata menampakkan kesan yang diingini.

Di sini turut dikongsi oleh Kak Syidah dengan menggunakan lumau purut.

Nak tahu lanjut,  jom teliti caranya dan bolehlah dicuba.  Apa yang penting,  nak kulit cantik kena rajin!

“Selain dari pakai foundation minyak Argan, kita boleh glowingkan kulit dngn buat sendiri petua mnggunakan Kulit limau purut.Kaksyidah memg pentasub gila buah limau purut.”

Pucuk kita boleh buat ulam, buah boleh guna lulur rambut, kulit limau purut boleh guna untk haluihkan kulit.Tpi klau kulit sensitive kaksyidah tak syorkan hampa try petua ni..

Nak kesan terbaik kena amaikan selalu.Klau malaih mmng xjadi… orang Baling kata”thok gula kopi”

Petua Kulit Glowing.

Bahan-bahan:

Limau purut

Bedak sejuk

Cara Penyediaan:

1. Ambil sebiji limau purut dan parut halus kulitnya. Campurkan dengan bedak sejuk.

2. Campurkan dengan sedikit air dan gaul rata.

3. Sapukan ke wajah dan biarkan kering.

4. Bila kering bolehlah dicuci bersih.

EKSTRA INFO

1. Jangan dedahkan wajah di bawah cahaya matahari jika menggunakan limau purut,  ia boleh menyebabkan kulit sunburn.

2. Sebaiknya pakai pada waktu malam.

Sumber :Rose Syidah Hamzah


“Saya Mengalami Keguguran Dua Kali” Uqasha Senrose Reda Belum Ada Rezeki Zuriat

Pelakon, Uqasha Senrose berkongsi khabar duka sudah mengalami keguguran sebanyak dua kali.

Memetik laporan gempak, menurut Uqasha atau nama sebenarnya Nik Zaris Uqasha Nik Sen itu tidak mengetahui dirinya berbadan dua sehinggalah mengalami tempoh haid yang panjang selain sakit pinggang.

Bagaimanapun Uqasha kemudiaannya berjumpa pakar dan doktor mengesahkan telah mengalami keguguran dan pembedahan sudah dilakukan untuk mengeluarkan gumpalan darah.

“Saya mengalami keguguran dua kali. Pertama semasa mengerjakan umrah, saya datang bulan dan keluar darah yang agak banyak.

“Doktor minta saya buat ujian kehamilan dan ternyata alat ujian menunjukkan dua garisan menandakan saya hamil, cuma kandungan tu memang dah tak ada.

“Ternyata saya hamil dua bulan,” ujarnya.

Namun tambah Uqasha lagi, dia dan suaminya, Kamal Adli menganggap masih belum ada rezeki untuk menjadi ibu bapa.

“Bukan tak nak mengandung dalam masa terdekat, tetapi sekarang ini terikat dengan komitmen dan jadual kerja.

“Namun begitu, saya lega sebab tahu yang saya boleh mengandung. Cuma belum ada lagi rezeki saya dan Kamal,” ujarnya.

Terdahulu, Kamal dan Uqasha mendirikan rumah tangga pada 5 November 2021.

Dalam perkembangan lain, Uqasha kini membintangi sebuah drama panjang sebanyak 60 episod berjudul Isteri Halal.

Sumber : Gempak


“Untung Bella, Berkat Doa & Sabar. Tak Semua Dapat Rezeki Macam Ni.”  Mentua Dedah Bella Astilah Banyak Berkorban Untuk Aliff!

Ibu mana yang tak bahagia apabila melihat anaknya mendapat pasangan yang baik. Demikian jug dengan ibu kepada penyanyi terkenal Aliff Aziz.

Menurut Hafiza Basharahil, dia terharu Dan gembira dikurniakan menantu, Bella Astilah yang baginya banyak berkorban terhadap keluarganya terutama buat Aliff selama ini.

Perkongsian tersebut dimuatnaik Hafiza sempena ulang tahun kelahiran menantunya baru-baru ini. Dalam perkongsian tersebut, Hafiza menitipkan ucapan istimewa buat menantunya. Dia mendoakan kesejahteraan buat isteri kepada anaknya, Aliff Aziz supaya diberkati dunia akhirat.

“Sanah Helwa to my one and only daughter in law Bella! Today you celebrate another year older Masya-Allah.

“Umi dan Ayah sentiasa mendoakan kesejahteraan Bella dunia dan akhirat … you are so much wiser than your age dearest daughter,” tulisnya.

Ibu Aliff berkongsi ucapan itu menerusi satu kemas kini di akaun Instagram miliknya.

“Kamu telah berkorban banyak untuk keluarga kamu dan kami. Kami tahu Bella adalah seorang anak, isteri, ibu, kakak dan teman yang sangat-sangat baik.

“You always put others before yourself, always thinks the best of others despite how others treats you … itu adalah sifat yang sangat baik dan terpuji.

“Semoga Bella sentiasa dalam kasih sayang Allah serta sentiasa dalam lindungannya aamiin,” luahnya.

Menerusi perkongsian Itu, dia memuat naik foto Bella bersama Aliff ketika menjuarai pertandingan Gegar Vaganza baru-baru ini.

Kata ibu Aliff, gambar yang dikongsikan itu amat bermakna baginya dan menunjukkan maksud tersirat.

“Why this picture? Cause looking at this picture of you both reminds me of your sacrifices specially for Aliff  dan Allah berikan secebis nikmat buat Bella Allahuakbar,” ujarnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Lebih Selamat Dan Kurang Risiko Di Taska, Presiden Ini Ada Jawapannya!

Masih belum habis persoalan mengenai pengasuh yang masih diperkatakan. Rata-rata semua ibu bapa menyokong bila mana kerajaan mewajibkan pusat asuhan di setiap agensi kerajaan.

Satu tindakan yang perlu segera dilakukan. Barulah senang hati ibu-ibu untuk bekerja sepanjang hari. Bukan itu sahaja, masa juga dapat dijimatkan bila mana tidak perlu mengambil dan menghantar anak ke taska atau rumah pengasuh. Sangat menjimatkan masa.

Secara positifnya, anak-anak pun punya lebih masa dengan mak ayah bila mana boleh ke tempat kerja bersama-sama.

Tak mahu terus undang padah dan memilih jalan selamat tanpa perlu merasa bimbang, memilih Taska di bawah Jabatan Kebajikan Masyarakat adalah jaminan paling selamat buat ibu-ibu.

Ini jawapan dan hujah Presiden Persatuan Taska Negeri Selangor, Puan Mahanom Basri yang juga merupakan pakar industri negara dalam bidang pendidikan awal kanak-kanak.

Kes kematian Allahyarham bayi Adam Rayqal Mohd Sufi yang berumur 5 bulan sangat mengejutkan rakyat Malaysia di mana telah hilang kemanusiaan serta tidak boleh diterima .

Saya sekadar ingin berikan sedikit nasihat buat semua dalam memilih.

Pertama
 1)Semua yang terlibat mengasuh anak tak kira di TASKA atau di rumah mesti mempunyai latihan berupa ilmu dan kemahiran mengenai aspek perkembangan serta mengurus anak.

2) Mereka juga mesti sihat dari segi jasmani, emosi serta rohani di mana anak adalah anugerah Tuhan yang perlu diberi penuh perhatian dan kasih sayang.

3)Aspek keselamatan dan pertolongan cemas juga perlu diberi kepada setiap pengasuh serta sop berkaitan supaya tak mudah panik. Bertindak segera dan pantas.

4) Ibubapa mesti bijak memilih TASKA yang berdaftar di bawah JKM dan mempunyai perakuan pendaftaran. Malah pengasuh/pendidik mesti memiliki sijil Kursus Asuhan dan Didikan Awal kanak-kanak PERMATA bagi yang telah lebih 6 bulan bekerja atau sekurang-kurangnya sijil berkaitan perkembangan kanak-kanak.

Lebih terjamin selamat dan kurang risiko

Mengapa Taska dikatakan lebih selamat buat anak-anak kita. Ini yang anda perlu tahu.

1) TASKA berdaftar mematuhi peraturan dari Jabatan Bomba dan Penyelamat dari aspek keselamatan. Mesti menyimpan rekod fire drill dan segala requirement yang lain.

2) Aspek kesihatan dari Jabatan Kesihatan antaranya pengasuh mesti mendapat suntikan TY2 dan mengikuti kursus pengendalian makanan serta kebersihan premis
juga sijil pest control.

3) Pihak berkuasa tempatan juga akan memastikan bangunan /premis sesuai dari segi ruang bermain dalam dan luar. Pencahayaan, pengudaraan yang mencukupi serta penggunaan keseluruhan ruang yang kondusif untuk kanak-kanak.

4) TASKA mempunyai program shedule harian yang sistematik di mana setiap peringkat umur anak membuat aktiviti yang berbeza mengikut potensi dan keupayaan.

5) Pemakanan juga sangat dititikberatkan bermula dari memilih menu yang seimbang dan berkhasiat, mempunyai kuantiti yang bersesuaian mengikut tahap umur, penyediaan sehingga menghidang makanan.

6) TASKA juga mempunyai Buku Log harian yang mengandungi semua elemen asuhan serta pembelajaran. Hatta najis pun kita catatkan tekstur, warna supaya ibubapa dan pengasuh ada kesinambungan.

7) Aktiviti penglibatan ibubapa yang dapat memberi peluang ibubapa berbincang dan memberi pandangan kerana ibubapa adalah rakan kongsi mendidik anak. Walaubagaimana kesibukan mereka , ibubapa tetap pengasuh utama kanak-kanak.

Jadi ibu ayah, tepuk dada dan tanyalah selera. Jangan hanya kisahkan wang dan kos sahaja, apa yang lebih utama adalah memikirkan soal keselamatan anak-anak kita sepanjang hari.


Was-Was Doktor Lelaki Sambut Kelahiran Anak? Kena Baca Pencerahan Dari Ustaz Dr. Zulkifli Al Bakri Ini. Take Note Bakal Ibu!

Dari awal mengandung, pelbagai persiapan dilakukan bagi menyambut si kecil. Si ayah pastinya tak sabar nak mendukung dan mencium bau bayi. Ibu pula berdebar menantikan saat melahirkan anak.

Dalam keterujaan tersebut, terselit juga kekeliruan apabila doktor lelaki menyambut kelahiran anak  sekaligus melihat aurat wanita tersebut.

Kalau diikutkan, sejak dahulu lagi isu ini sering diperkatakan. Ada yang masih was-was walaupun ketika sudah berada di bilik bersalin. Jika bersalin di hospital swasta mungkin hal ini tidak timbul kerana bakal ibu boleh memilih doktor wanita.

Atas keprihatinan dan beberapa berkenaan kemusykilan ini, Mufti Wilayah Persekutuan, Datuk Seri Ustaz Dr. Zulkifli Mohamad Al Bakri terpanggil untuk berkongsi ilmu ini di twitternya. Ini yang harus wanita tahu.

Datuk, apakah hukum doktor lelaki menyambut kelahiran bayi?

Tidak dibenarkan di sisi Hukum Syarak bagi lelaki untuk melihat kepada aurat wanita ajnabi, melainkan terdapat hājah (keperluan) dan darurah (keperluan mendesak) untuknya. Antara bentuk pengecualian ialah rawatan al-fasdu (venesection, venipuncture, phlebotomy), berbekam…dan rawatan am. Ini kerana jika diharamkan akan mendatangkan haraj (kesukaran) sedangkan haraj dihilangkan oleh Syarak.

Justeru harus bagi lelaki merawat wanita dan wanita merawat lelaki, dengan syarat…

1. Jika wujud perawat yang muslim, maka tidak boleh digantikan.
2. Ditemani oleh mahram, suami atau wanita yang dipercayai.
3. Ketiadaan perawat wanita, atau perawat lelaki bagi pesakit lelaki.
4. Perawat boleh melihat kepada bahagian badan selama mana ada keperluan kepadanya.

“Bahawa Umm Salamah (isteri Nabi SAW) meminta izin darapada Rasulullah SAW untuk berbekam lalu Nabi meminta Abu Taibah untuk menjalankan rawatan bekam ke atas Umm Salamah.”

Berkata Jabir: “Aku kira bahawa Abu Taibah itu adalah saudara susuan Umm Salamah atau budak kecil yang belum baligh.” Hadis riwayat Muslim (2206). Rujuk al-Mu`tamad fi al-Fiqh al-Syafie oleh Syeikh Muhammad al-Zuhaili (4/50); Fiqh al-Manhaji (1/126-127).

Berkata Syeikh Mulla Ali al-Qari Rahimahullah: “Telah dijelaskan oleh para ulama kita bahawa sekalipun bukan mahram, boleh untuk menjalankan rawatan bekam, fasdu, dan khitan.” Berkata al-Taibi Rahimahullah: …

“Dibenarkan bagi lelaki ajnabi untuk melihatkan pada sekalian tubuh wanita bagi tujuan darurat dan rawatan.” Rujuk Mirqah al-Mafatih ٍ (no. 3103).

Justeru, termasuklah dalam kategori rawatan ini ialah menyambut kelahiran kerana ia melibatkan nyawa ibu dan anak jua.

Kami syorkan hendak semua dawabit atau syarat-syarat yang dinyatakan di atas hendaklah dipatuhi bagi memastikan ketenangan bagi pihak pesakit, hospital dan keluarga.

Begitu yang dijelaskan oleh beliau. Moga kekeliruan ini buat wanita rasa lebih tenang untuk melalui proses melahirkan bayi mereka. Kalau rasa kurang selesa dan bimbang risiko bertemu dengan doktor lelaki, ada baiknya kumpul duit dan pergilah ke mana-mana hospital bersalin terpilih.

Anda boleh memilih untuk sendiri untuk bersalin dengan aman dan paling penting boleh demand doktor perempuan. Ikut pilihan masing-masing. Tepuk dada tanya selera anda.


Ini Cara Buat Masker Kunyit Buat Kulit Gebu Dan Cerah Hanya Dua Bahan Aje.

Berikut perkongsiannya.

PETUA UNTUK KULIT GEBU DAN CERAH

Nak nak bagi tips malam ni, nak bagi kulit gebu dan cerah.
Kunyit memang bagus untuk mengatasi kulit jerawat, berminyak, penuaan,pigmentasi serta menghaluskan kulit.

Timun pula berfungsi untuk menghilangkan bintik hitam, lingkaran gelap bawah mata (eyebeg) serta meremajakan kulit.

BAHAN-BAHAN:

Serbuk kunyit dan timun

CARA PENYEDIAANYA

Ambil sesudu serbuk kunyit, blender timun tadi menjadi jus (jangan letak air tau).

Setelah itu campurkan serbuk kunyit tadi bersama jus timun tadi sampai jadi pes.

Dan sapukan pada muka, biarkan selama 15 minit dan bilas.
Kena rajin buat seminggu sekali tau, kulit semakin cerah dan gebu. Jangan malas kalau nak cantik chuolls

Selamat mencuba!

Sumber: Norshahida Lambri


Bila Badan Rasa Letih Dan Lemah. Dr Ini Jelaskan Puncanya.

Badan lemah membawa maksud seseorang itu merasa letih ataupun tidak bertenaga. Ia bukan membawa maksud rasa mengantuk ataupun rasa pening kepala. Apabila anda merasakan badan anda lemah, anda tidak mempunyai motivasi dan tenaga untuk melakukan sesuatu pekerjaan.
.
Badan lemah merupakan salah satu simptom yang disebabkan masalah kesihatan. Ia boleh berpunca dari perkara yang normal sehinggalah perkara yang serius. Jika rasa lemah tersebut masih tidak sembuh selepas mengambil rehat dan makanan yang cukup, pesakit mungkin mempunyai masalah kesihatan yang lain dan perlunya ada pemeriksaan seseorang doktor.
.
PUNCA-PUNCA BADAN LEMAH

Ia boleh dibahagikan kepada 3 kategori am iaitu:
.
1. Gaya hidup
2. Masalah kesihatan
3. Masalah mental
.
1. Gaya hidup

Jika anda mengalami masalah badan lemah, aktiviti dan juga gaya hidup mungkin menjadi punca dan penyebab kepada masalah tersebut. Sebagai contoh, ia boleh disebabkan oleh senaman yang berlebihan atau tidak melakukan senaman, kurang tidur, lebih berat badan, sedang dalam keadaan stress, sedang mengalami kehilangan seseorang ataupun sesuatu, pengambilan alkohol/dadah yang kerap, pengambilan kafein yang banyak dan tidak mengamalkan diet yang sihat.
.
2. Masalah kesihatan

Terdapat pelbagai masalah kesihatan yang menyebabkan simptom. Ia adalah disebabkan Anemia (kurang sel darah merah), sakit sendi, jangkitan kuman (ketika demam dan selsema), Hipotiroid, masalah tidur (Insomnia), Penyakit Autoimune (Contoh : SLE, Rheumatoid arthritis, Psoriasis), lemah jantung, kanser, kencing manis, kegagalan buah pinggang dan kegagalan fungsi hati.
.
3. Masalah mental

Terdapat beberapa masalah mental yang menyebabkan perkara ini seperti penyakit kebimbangan, tertekan dan sebagainya. Rawatan masalah ini berkait rapat dengan punca yang menyebabkan masalah tersebut berlaku. Doktor akan memeriksa pesakit terlebih dahulu untuk mengetahui punca kepada pesakit. Jika pesakit disyaki mempunyai masalah kesihatan, pesakit mungkin akan diminta untuk menjalani beberapa jenis pengambilan sampel darah untuk mengetahui punca kepada masalah tersebut.
.
Ada beberapa perkara yang boleh dilakukan untuk merubah gaya hidup dan mengelakkan rasa badan lemah. Ia adalah :
.
1. Sentiasa mengambil air yang mencukupi

2. Melakukan senaman secara rutin dan tidak berlebihan

3. Dapatkan tidur yang secukupnya

4. Elakkan perkara yang menyebabkan anda stress

5. Elakkan pekerjaan yang menyebabkan beban yang banyak kepada anda

6. Elakkan pengambilan alkohol, rokok dan penggunaan dadah

Sumber: Dr Zubaidi Hj Ahmad